**วิธีการปฏิบัติองค์การเกษตรกรในอนาคตแห่งประเทศไทย**

**ในพระราชูปถัมภ์สมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารี**

**ว่าด้วย ตรา อกท. โล่ หนังสือสำคัญ วุฒิบัตร เกียรติบัตร**

**พ.ศ. ๒๕๖๒**

ระเบียบสำนักงานคณะกรรมการการอาชีวศึกษาว่าด้วยองค์การเกษตรกรในอนาคตแห่งประเทศไทย ในพระราชูปถัมภ์ สมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารี พ.ศ. ๒๕๕๙ หมวด ๔ ข้อ ๒๐-๒๒ กำหนดให้องค์การเกษตรกรในอนาคตแห่งประเทศไทย ในพระราชูปถัมภ์ สมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารี ดำเนินกิจกรรมเพื่อการพัฒนาคุณภาพและความเป็นเลิศทางวิชาชีพของสมาชิก อกท. ภายใต้การเรียนรู้โดยการปฏิบัติจริง สถานการณ์จริง

ดังนั้นเพื่อให้การจัดการกับการใช้ตรา อกท. โล่ หนังสือสำคัญ วุฒิบัตร เกียรติบัตร มีความสอดคล้องเป็นรูปแบบเดียวกันทั่วประเทศ อาศัยอำนาจตามระเบียบสำนักงานคณะกรรมการการอาชีวศึกษา ว่าด้วยองค์การเกษตรกรในอนาคตแห่งประเทศไทย ในพระราชูปถัมภ์ สมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารี พ.ศ. ๒๕๕๙ หมวด ๗ ข้อ ๓๗ แก้ไข ด้วยการยกเลิก วิธีการปฏิบัติของ อกท. ว่าด้วยตรา อกท. โล่ หนังสือสำคัญ วุฒิบัตร เกียรติบัตร พ.ศ. ๒๕๕๔ และกำหนดวิธีการปฏิบัติไว้ดังนี้

**ตอนที่ ๑**

**การใช้ตรา อกท.**

**และข้อความในพระราชูปถัมภ์สมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารี**

ข้อ ๑ ให้ใช้ตรา อกท. ตามแบบดังนี้

ข้อ ๒ ข้อความ ในพระราชูปถัมภ์สมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารี ใช้เพื่อ

๒.๑ ประกอบกับตรา อกท. ดังนี้



๒.๒ ประกอบกับการลงนามเอกสารราชการ ดังนี้

๒.๒.๑ อกท.ระดับหน่วย

………………………………

(…………………………………)

ผู้อำนวยการวิทยาลัย …………………………………..

ประธานกรรมการอำนวยการ องค์การเกษตรกรในอนาคตแห่งประเทศไทย

ในพระราชูปถัมภ์ ฯ หน่วย ……………

๒.๒.๒ อกท.ระดับภาค

………………………………

(…………………………………)

ผู้อำนวยการวิทยาลัย ……………………………………………

ประธานกรรมการอำนวยการ องค์การเกษตรกรในอนาคตแห่งประเทศไทย

ในพระราชูปถัมภ์ ฯ ภาค ….... ประจำปีการศึกษา .....................

๒.๒.๓ อกท.ระดับชาติ

………………………………

(…………………………………)

ผู้อำนวยการวิทยาลัย ………………………………………

ประธานกรรมการอำนวยการ องค์การเกษตรกรในอนาคตแห่งประเทศไทย

ในพระราชูปถัมภ์ ฯ ระดับชาติ ประจำปีการศึกษา ………

๒.๓ ประกอบกับชื่อองค์การ ดังนี้

องค์การเกษตรกรในอนาคตแห่งประเทศไทย

ในพระราชูปถัมภ์ สมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารี   
หน่วย …………

การใช้ตาม ข้อ ๒.๑ ข้อ ๒.๒ และ ข้อ๒.๓ ให้ใช้ข้อความต่อเนื่องกันดังนี้ ในพระราชูปถัมภ์สมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารี และไม่ใช้คำย่อ อกท. นำหน้าข้อความในพระราชูปถัมภ์ สมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารี

๒.๔ ข้อความ ในพระราชูปถัมภ์สมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารี ให้ใช้สีม่วง

ข้อ ๓ หลักเกณฑ์การใช้ตรา อกท. และข้อความในพระราชูปถัมภ์ สมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารี

๓.๑ ต้องใช้ให้เหมาะสมและสมพระเกียรติเพื่อเป็นการแสดงความเทิดทูนองค์อุปถัมภ์

๓.๒ ใช้กับ ธง อกท. ระดับหน่วย ธง อกท. ระดับภาค และธง อกท.ระดับชาติ

๓.๓ ใช้กับเครื่องแบบ อกท. ของสมาชิก ครูที่ปรึกษา คณะกรรมการอำนวยการ และที่ปรึกษา

๓.๔ การใช้นอกเหนือจากข้อ ๓.๑ ข้อ ๓.๒ และข้อ ๓.๓ ต้องได้รับความเห็นชอบจากคณะกรรมการอำนวยการ อกท.ระดับชาติ

**ตอนที่ ๒**

**โล่**

ข้อ ๔ การมอบโล่เพื่อเชิดชูเกียรติบุคคลที่ทำคุณประโยชน์แก่ อกท. ให้เป็นไปตามมติคณะกรรมการ อกท.แต่ละระดับ

ข้อ ๕ การมอบโล่เพื่อเชิดชูเกียรติหน่วยงานที่ทำคุณประโยชน์แก่ อกท. ให้เป็นไปตามมติคณะกรรมการ อกท.แต่ละระดับ

ข้อ ๖ การมอบโล่รางวัลแก่ สมาชิก อกท. ที่ชนะการประกวด การแสดง และการแข่งขัน เป็นไปตามวิธีการปฏิบัติ

ข้อ ๗ การมอบโล่รางวัลแก่ หน่วย อกท. ที่ชนะการประกวด การแสดง และการแข่งขัน เป็นไปตามวิธีการปฏิบัติ

ข้อ ๘ รูปแบบของโล่ ให้เป็นไปตามข้อตกลงของคณะกรรมการ อกท. แต่ละระดับที่จัดทำ

ข้อ ๙ ตรา อกท. และข้อความที่จารึกในโล่ ลายชื่อผู้ลงนาม ให้ใช้ตามแบบที่ ๑ ท้ายวิธีการปฏิบัตินี้

**ตอนที่ ๓**

**หนังสือสำคัญ วุฒิบัตร เกียรติบัตร**

ข้อ ๑๐ หนังสือสำคัญ ใช้มอบให้แก่บุคคล หรือหน่วยงาน ที่เข้าร่วมกิจกรรม ที่ อกท. แต่ละระดับจัดขึ้น

๑๐.๑ หนังสือสำคัญ ที่มอบให้แก่สมาชิก อกท. ผู้ลงนาม ประกอบด้วย นายก ครูที่ปรึกษาคณะกรรมการดำเนินงาน และประธานกรรมการอำนวยการ อกท. แต่ละระดับ

๑๐.๒ หนังสือสำคัญ ที่มอบให้แก่ครู คณาจารย์ ลงนามโดยประธานกรรมการอำนวยการ อกท. แต่ละระดับ

๑๐.๓ หนังสือสำคัญ ที่มอบให้แก่บุคคลภายนอก ลงนามโดยประธานกรรมการอำนวยการ อกท. แต่ละระดับ

๑๐.๔ หนังสือสำคัญ ที่มอบให้แก่หน่วย อกท. หรือหน่วยงานอื่น ลงนามโดยประธานกรรมการอำนวยการ อกท. แต่ละระดับ

๑๐.๕ รูปแบบของหนังสือสำคัญ ให้เป็นไปตามข้อตกลงของคณะกรรมการ อกท. แต่ละระดับที่จัดทำ

๑๐.๖ ตรา อกท. และข้อความในหนังสือสำคัญ ให้ใช้ตามแบบที่ ๒ ท้ายวิธีการปฏิบัตินี้

ข้อ ๑๑ วุฒิบัตร ใช้มอบให้แก่สมาชิก อกท .หรือ ครู คณาจารย์ ที่ผ่านการอบรม สัมมนา ที่ อกท. แต่ละระดับจัดขึ้น

๑๑.๑ วุฒิบัตร ที่มอบให้แก่สมาชิก อกท. ผู้ลงนามประกอบด้วย นายก ครูที่ปรึกษาคณะกรรมการดำเนินงาน และประธานกรรมการอำนวยการ อกท. แต่ละระดับ

๑๑.๒ วุฒิบัตร ที่มอบให้แก่ครู คณาจารย์ ลงนามโดยประธานกรรมการอำนวยการ อกท. แต่ละระดับ

๑๑.๓ รูปแบบของวุฒิบัตร ให้เป็นไปตามข้อตกลงของคณะกรรมการ อกท. แต่ละระดับที่จัดทำ

๑๑.๔ ตรา อกท. และข้อความในวุฒิบัตร ให้ใช้ตามแบบที่ ๓ ท้ายวิธีการปฏิบัตินี้

ข้อ ๑๒ เกียรติบัตร ใช้มอบให้แก่บุคคล หรือหน่วยงาน ที่ชนะการประกวด การแสดง และการแข่งขัน

๑๒.๑ เกียรติบัตร ที่มอบให้แก่สมาชิก อกท. ผู้ลงนามประกอบด้วย นายก ครูที่ปรึกษาคณะกรรมการดำเนินงาน และประธานกรรมการอำนวยการ อกท. แต่ละระดับ

๑๒.๒ เกียรติบัตร ที่มอบให้แก่ครู คณาจารย์ ลงนามโดยประธานกรรมการอำนวยการ อกท. แต่ละระดับ

๑๒.๓ เกียรติบัตร ที่มอบให้แก่บุคคลภายนอก ลงนามโดยประธานกรรมการอำนวยการ อกท. แต่ละระดับ

๑๒.๔ เกียรติบัตร ที่มอบให้แก่หน่วย อกท. หรือหน่วยงานอื่น ลงนามโดยประธานกรรมการอำนวยการ อกท.แต่ละระดับ

๑๒.๕ รูปแบบของเกียรติบัตร ให้เป็นไปตามข้อตกลงของคณะกรรมการ อกท.แต่ละระดับที่จัดทำ

๑๒.๖ ตรา อกท. และข้อความในเกียรติบัตร ให้ใช้ตามแบบที่ ๔ ท้ายวิธีการปฏิบัตินี้

**ตอนที่ ๔**

**การรักษาการและการใช้วิธีการปฏิบัติ**

ข้อ ๑๓ ให้ประธานกรรมการอำนวยการ อกท. ระดับชาติ รักษาการให้เป็นไปตามวิธีการปฏิบัตินี้

ข้อ ๑๔ ให้ใช้วิธีการปฏิบัตินี้ ตั้งแต่วันถัดจากวันประกาศใช้วิธีการปฏิบัตินี้เป็นต้นไป

ประกาศ ณ วันที่ ๒๕ เดือน เมษายน พ.ศ. ๒๕๖๒

( นายประเวศ วรางกูร )

ประธานกรรมการอำนวยการ องค์การเกษตรกรในอนาคตแห่งประเทศไทย

ในพระราชูปถัมภ์ ฯ ระดับชาติ ประจำปีการศึกษา ๒๕๖๐ - ๒๕๖๑