**วิธีการปฏิบัติขององค์การเกษตรกรในอนาคตแห่งประเทศไทย**

**ในพระราชูปถัมภ์สมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารี**

**ว่าด้วย การเลื่อนระดับสมาชิก**

**พ.ศ. ๒๕๖2**

ระเบียบสำนักงานคณะกรรมการการอาชีวศึกษาว่าด้วยองค์การเกษตรกรในอนาคตแห่งประเทศไทย ในพระราชูปถัมภ์สมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารี พ.ศ. ๒๕๕๙ หมวด ๓ ข้อ ๑๕ และหมวด ๖ ข้อ ๓๕.๕ กำหนดให้องค์การเกษตรกรในอนาคตแห่งประเทศไทย ในพระราชูปถัมภ์ สมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารี ดำเนินกิจกรรมเพื่อการพัฒนาคุณภาพและความเป็นเลิศทางวิชาชีพของสมาชิก อกท. ภายใต้การเรียนรู้โดยการปฏิบัติจริง สถานการณ์จริง

ดังนั้นเพื่อให้การดำเนินการเกี่ยวกับการเลื่อนระดับสมาชิก มีความสอดคล้องเป็นรูปแบบเดียวกันทั่วประเทศ อาศัยอำนาจตามระเบียบสำนักงานคณะกรรมการการอาชีวศึกษา ว่าด้วยองค์การเกษตรกรในอนาคตแห่งประเทศไทย ในพระราชูปถัมภ์ สมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารี พ.ศ. ๒๕๕๙ หมวด ๗ ข้อ ๓๗ แก้ไข ด้วยการยกเลิก วิธีการปฏิบัติของ อกท. ว่าด้วยการเลื่อนระดับสมาชิก พ.ศ. ๒๕๕๔ และกำหนดวิธีการปฏิบัติไว้ดังนี้

# **ตอนที่ ๑**

# **คุณสมบัติของสมาชิกสามัญแต่ละระดับ**

ข้อ ๑ สมาชิกใหม่ หมายถึง ผู้ขึ้นทะเบียนเป็นนักเรียนนักศึกษาในสถานศึกษาที่จัดตั้งหน่วย อกท. โดยได้ลงทะเบียนเข้าเป็นสมาชิกและได้ชำระเงินค่าบำรุงองค์การ ครบถ้วนถูกต้องตามวิธีการปฏิบัติ ว่าด้วยการบริหารงานการเงิน

ข้อ ๒ สมาชิกระดับหน่วย ต้องมีคุณสมบัติครบถ้วน ดังนี้

๒.๑ ขึ้นทะเบียนเป็นสมาชิก อกท. และชำระเงินค่าบำรุงองค์การแล้ว

๒.๒ เป็นสมาชิกใหม่ไม่น้อยกว่า ๑ ภาคเรียน

๒.๓ บอก คติพจน์ของ อกท.ได้ถูกต้องทั้งภาษาไทย และภาษาอังกฤษ

๒.๔ ได้ทำ**โครงการอาชีพหรือโครงการรับจ้างงาน** โดยมีกำไรสุทธิจากโครงการอาชีพ หรือรายได้จากโครงการรับจ้างงาน รวมแล้วคิดเป็นมูลค่าไม่ต่ำกว่า **๒,๐๐๐** บาท มีการบันทึกการทำโครงการ การบันทึกบัญชีอย่างถูกต้อง เป็นหลักฐานให้ตรวจสอบได้ตามแบบท้ายวิธีการปฏิบัตินี้

**เงื่อนไข** โครงการอาชีพ สมาชิกสามารถรวมกลุ่มทำโครงการอาชีพได้ไม่เกิน ๓ คน โดยกำไรสุทธิที่ได้จากโครงการอาชีพให้ถือเป็นผลงานของกลุ่ม โดยไม่ต้องเฉลี่ยต่อคน

๒.๕ สามารถพูดในที่ชุมชนได้ไม่ต่ำกว่า ๑๐ นาที

๒.๖ ปีการศึกษาที่ผ่านมาและหรือในปีการศึกษาปัจจุบันได้เข้าร่วมกิจกรรมของ อกท. ระดับหน่วย ไม่น้อยกว่าร้อยละ ๘๐ ของเวลากิจกรรมที่ได้ดำเนินไปแล้ว

๒.๗ มีความรู้และความเข้าใจในระเบียบและวิธีการปฏิบัติของ อกท.

๒.๘ มีความรู้พื้นฐานในวิชาชีพเกษตรและหรือวิชาชีพอื่นตามเกณฑ์ที่กำหนดหรือ มีผลการเรียนเฉลี่ยไม่น้อยกว่า ๒.๐๐ หรือ การเป็นผู้นำจากการเข้าร่วมกิจกรรม อกท. ในสถานศึกษา และชุมชน โดยมีหลักฐาน ให้ตรวจสอบได้

ข้อ ๓ สมาชิกระดับภาค ต้องมีคุณสมบัติครบถ้วน ดังนี้

๓.๑ ขึ้นทะเบียนเป็นสมาชิก อกท. และชำระเงินค่าบำรุงองค์การแล้ว

๓.๒ เป็นสมาชิกระดับหน่วยไม่น้อยกว่า ๑ ภาคเรียน

๓.๓ เขียน คติพจน์ของ อกท. ได้ถูกต้องทั้งภาษาไทยและภาษาอังกฤษ

๓.๔ ได้ทำ**โครงการอาชีพหรือโครงการรับจ้างงาน** โดยมีกำไรสุทธิจากโครงการอาชีพ หรือรายได้จากโครงการรับจ้างงาน รวมแล้วคิดเป็นมูลค่าไม่ต่ำกว่า **๔,๐๐๐.-** บาท มีการบันทึกการทำโครงการ การบันทึกบัญชีอย่างถูกต้อง เป็นหลักฐานให้ตรวจสอบได้ตามแบบท้ายวิธีการปฏิบัตินี้

**เงื่อนไข** โครงการอาชีพ สมาชิกสามารถรวมกลุ่มทำโครงการอาชีพได้ไม่เกิน ๓ คน โดยกำไรสุทธิที่ได้จากโครงการอาชีพให้ถือเป็นผลงานของกลุ่ม โดยไม่ต้องเฉลี่ยต่อคน

๓.๕ สามารถพูดในที่ชุมชนได้ไม่ต่ำกว่า ๑๕ นาที

๓.๖ ในรอบปีการศึกษาที่ผ่านมาและหรือในปีการศึกษาปัจจุบันได้เข้าร่วมกิจกรรมของ อกท. ระดับหน่วย ไม่น้อยกว่า ๘๐% ของเวลากิจกรรมที่ได้ดำเนินไปแล้ว

๓.๗ มีความรู้และความเข้าใจในระเบียบและวิธีการปฏิบัติของ อกท.

๓.๘ มีความรู้พื้นฐานในวิชาชีพเกษตรและหรือวิชาชีพอื่นตามเกณฑ์ที่กำหนดหรือมีผลการเรียนเฉลี่ยไม่น้อยกว่า ๒.๐๐ หรือการเป็นผู้นำจากการเข้าร่วมกิจกรรม อกท. ในสถานศึกษา และชุมชน โดยมีหลักฐาน ให้ตรวจสอบ

ข้อ ๔ สมาชิกระดับชาติ ต้องมีคุณสมบัติครบถ้วน ดังนี้

๔.๑ ขึ้นทะเบียนเป็นสมาชิก อกท. และชำระเงินค่าบำรุงองค์การแล้ว

๔.๒ เป็นสมาชิกระดับภาค

๔.๓ อธิบายความหมาย คติพจน์ของ อกท. ได้ถูกต้อง

๔.๔ ได้ทำ**โครงการอาชีพหรือโครงการรับจ้างงาน** โดยมีกำไรสุทธิจากโครงการอาชีพ หรือรายได้จากโครงการรับจ้างงาน รวมแล้วคิดเป็นมูลค่าไม่ต่ำกว่า **๖,๐๐๐** บาท มีการบันทึกการทำโครงการ การบันทึกบัญชีอย่างถูกต้อง เป็นหลักฐานให้ตรวจสอบได้ตามแบบท้ายวิธีการปฏิบัตินี้

**เงื่อนไข** โครงการอาชีพ สมาชิกสามารถรวมกลุ่มทำโครงการอาชีพได้ไม่เกิน ๓ คน โดยกำไรสุทธิที่ได้จากโครงการอาชีพให้ถือเป็นผลงานของกลุ่ม โดยไม่ต้องเฉลี่ยต่อคน

๔.๕ สามารถพูดในที่ชุมชนได้ไม่ต่ำกว่า ๒๐ นาที

๔.๖ ในรอบปีการศึกษาที่ผ่านมาและหรือในปีการศึกษาปัจจุบันได้เข้าร่วมกิจกรรมของ อกท. ระดับหน่วย ไม่น้อยกว่าร้อยละ ๘๐ ของเวลากิจกรรมที่ได้ดำเนินไปแล้ว

๔.๗ มีความรู้และความเข้าใจในระเบียบและวิธีการปฏิบัติของ อกท.

๔.๘ มีความรู้พื้นฐานในวิชาชีพเกษตรและหรือวิชาชีพอื่นตามเกณฑ์ที่กำหนดหรือมีผลการเรียนเฉลี่ยไม่น้อยกว่า ๒.๐๐ หรือการเป็นผู้นำจากการเข้าร่วมกิจกรรม อกท. ในสถานศึกษา และชุมชน โดยมีหลักฐาน ให้ตรวจสอบ

# **ตอนที่ ๒**

**การขอเลื่อนระดับ**

ข้อ ๕ สมาชิกใหม่ที่ประสงค์จะขอเลื่อนระดับเป็นสมาชิกระดับหน่วย ส่งใบสมัครตามแบบที่ ๑ ท้ายวิธีการปฏิบัตินี้ พร้อมด้วยสมุดบันทึกโครงการเกษตร และเอกสารอื่นๆ ที่กำหนดต่อครูที่ปรึกษาคณะกรรมการดำเนินงาน อกท. ระดับหน่วย ก่อนนำเสนอต่อประธานคณะกรรมการอำนวยการ อกท.ระดับหน่วยภายในเวลาที่กำหนด

ข้อ ๖ สมาชิกระดับหน่วยที่ประสงค์จะขอเลื่อนระดับเป็นสมาชิกระดับภาค ส่งใบสมัครตามแบบที่ ๑ ท้ายวิธีการปฏิบัตินี้ พร้อมด้วยสมุดบันทึกโครงการเกษตร และเอกสารอื่นๆ ที่กำหนดต่อครูที่ปรึกษาคณะกรรมการดำเนินงาน อกท. ระดับหน่วย ก่อนนำเสนอต่อประธานคณะกรรมการอำนวยการ อกท.ระดับภาค ภายในเวลาที่กำหนด

ข้อ ๗ สมาชิกระดับภาคที่ประสงค์จะขอเลื่อนระดับเป็นสมาชิกระดับชาติ ส่งใบสมัครตามแบบที่ ๑ ท้ายวิธีการปฏิบัตินี้ พร้อมด้วยสมุดบันทึกโครงการเกษตร และเอกสารอื่นๆ ที่กำหนดต่อครูที่ปรึกษาคณะกรรมการดำเนินงาน อกท. ระดับหน่วย ก่อนนำเสนอต่อประธานคณะกรรมการอำนวยการ อกท.ระดับชาติ ภายในเวลาที่กำหนด

**ตอนที่ ๓**

**การตรวจสอบคุณสมบัติ**

ข้อ ๘ ในการตรวจสอบคุณสมบัติและประกาศเลื่อนระดับจาก สมาชิกใหม่ เป็นสมาชิกระดับหน่วย ให้ปฏิบัติ ดังนี้

๘.๑ ประธานกรรมการอำนวยการ อกท. ระดับหน่วย แต่งตั้งครูที่ปรึกษาสมาชิก อกท.ภายในหน่วย จำนวนไม่น้อยกว่า ๓ คน เป็น คณะกรรมการตรวจสอบคุณสมบัติ

๘.๒ คณะกรรมการตรวจสอบคุณสมบัติ ประชุมพิจารณากำหนดวิธีการ วัน เวลา ในการตรวจสอบคุณสมบัติของสมาชิก อกท. ผู้ขอเลื่อนระดับแต่ละคน แล้วแจ้งให้สมาชิก อกท. ผู้นั้นได้ทราบ เพื่อเตรียมการให้ตรวจสอบคุณสมบัติต่อไป

๘.๓ คณะกรรมการตรวจสอบคุณสมบัติ ทำการตรวจสอบคุณสมบัติ แล้วสรุปผลเสนอต่อประธานกรรมการอำนวยการ อกท. ระดับหน่วย

๘.๔ คณะกรรมการ อกท. ระดับหน่วย ประชุมพิจารณาผลการตรวจสอบคุณสมบัติ และอนุมัติผลการเลื่อนระดับเป็นสมาชิกระดับหน่วย แล้วจัดทำเป็นประกาศให้ทราบทั่วกัน

ข้อ ๙ การตรวจสอบคุณสมบัติและประกาศเลื่อนระดับจากสมาชิกระดับหน่วยเป็นสมาชิกระดับภาค ให้ปฏิบัติ ดังนี้

๙.๑ ประธานกรรมการอำนวยการ อกท. ระดับภาคแต่งตั้งครูที่ปรึกษาสมาชิก อกท.ภายในภาค จำนวนไม่น้อยกว่า ๕ คน เป็น คณะกรรมการตรวจสอบคุณสมบัติ

๙.๒ คณะกรรมการตรวจสอบคุณสมบัติ ประชุมพิจารณากำหนดวิธีการ วัน เวลา ในการตรวจสอบคุณสมบัติของสมาชิก อกท. ผู้ขอเลื่อนระดับแต่ละคน แล้วแจ้งให้สมาชิก อกท. ผู้นั้นได้ทราบ เพื่อเตรียมการให้ตรวจสอบคุณสมบัติต่อไป

๙.๓ คณะกรรมการตรวจสอบคุณสมบัติ ทำการตรวจสอบคุณสมบัติ แล้วสรุปผลเสนอต่อประธานกรรมการอำนวยการ อกท. ระดับภาค

๙.๔ คณะกรรมการ อกท. ระดับภาค ประชุมพิจารณาผลการตรวจสอบคุณสมบัติ และอนุมัติผลการเลื่อนระดับเป็น สมาชิกระดับภาค แล้วจัดทำเป็นประกาศให้ทราบทั่วกัน

ข้อ ๑๐ การตรวจสอบคุณสมบัติและประกาศเลื่อนระดับจากสมาชิกระดับภาค เป็นสมาชิกระดับชาติ ให้ปฏิบัติ ดังนี้

๑๐.๑ ประธานกรรมการอำนวยการ อกท. ระดับชาติแต่งตั้ง ครูที่ปรึกษาสมาชิก อกท. ไม่น้อยกว่า ๕ คน เป็น คณะกรรมการตรวจสอบคุณสมบัติ

๑๐.๒ คณะกรรมการตรวจสอบคุณสมบัติ ประชุมพิจารณากำหนดวิธีการ วัน เวลา ในการตรวจสอบคุณสมบัติของสมาชิก อกท. ผู้ขอเลื่อนระดับแต่ละคน แล้วแจ้งให้สมาชิก อกท. ผู้นั้นได้ทราบ เพื่อเตรียมการให้ตรวจสอบคุณสมบัติต่อไป

๑๐.๓ คณะกรรมการตรวจสอบคุณสมบัติ ทำการตรวจสอบคุณสมบัติแล้วสรุปผลเสนอต่อประธานกรรมการอำนวยการ อกท. ระดับชาติ

๑๐.๔ คณะกรรมการ อกท. ระดับชาติ ประชุมพิจารณาผลการตรวจสอบคุณสมบัติ และอนุมัติผลการเลื่อนระดับเป็นสมาชิกระดับชาติ แล้วจัดทำเป็นประกาศให้ทราบทั่วกัน

ข้อ ๑๑ เกณฑ์พิจารณาเพื่อเลื่อนระดับสมาชิก

๑๑.๑ ระดับหน่วย ในแต่ละข้อต้องมีคะแนนไม่น้อยกว่าร้อยละ ๕๐ ถือว่าผ่านเกณฑ์การประเมิน

๑๑.๒ ระดับภาค ในแต่ละข้อต้องมีคะแนนไม่น้อยกว่าร้อยละ ๕๐ และคะแนนรวมทุกข้อจะต้องไม่ต่ำกว่าร้อยละ ๖๐ ถือว่าผ่านเกณฑ์การประเมิน

๑๑.๓ ระดับชาติ ในแต่ละข้อต้องมีคะแนนไม่น้อยกว่าร้อยละ ๖๐ และคะแนนรวมทุกข้อจะต้องมีคะแนนไม่ต่ำกว่าร้อยละ ๗๐ ถือว่าผ่านเกณฑ์การประเมิน

**ตอนที่ ๔**

**การคัดเลือกสมาชิกดีเด่น**

ข้อ ๑๒ ในการคัดเลือก สมาชิกดีเด่นระดับหน่วย ให้ปฏิบัติ ดังนี้.

๑๒.๑ สมาชิกที่ประสงค์จะสมัครรับการคัดเลือกเป็นสมาชิกดีเด่นระดับหน่วย ส่งใบสมัครตามแบบ ที่ ๒ ท้ายวิธีการปฏิบัตินี้ พร้อมด้วยสมุดบันทึกโครงการเกษตร และเอกสารอื่นๆ ที่กำหนดต่อครูที่ปรึกษาคณะกรรมการดำเนินงาน อกท. ระดับหน่วย ก่อนนำเสนอต่อประธานคณะกรรมการอำนวยการ อกท.ระดับหน่วยภายในเวลาที่กำหนด

๑๒.๒ คณะกรรมการตรวจสอบคุณสมบัติ ตามข้อ ๘.๑ เป็นผู้พิจารณาคัดเลือกสมาชิกที่มีคุณสมบัติและผลงานดีเด่นให้เป็น สมาชิกดีเด่นระดับหน่วย แล้วเสนอผลการพิจารณาคัดเลือกต่อคณะกรรมการ อกท. ระดับหน่วย เพื่อพิจารณาอนุมัติแล้วจัดทำประกาศให้ทราบทั่วกัน

๑๒.๓ คัดเลือกสมาชิกเป็นสมาชิกดีเด่นระดับหน่วยได้ไม่เกินปีการศึกษาละ ๑๐ คน

ข้อ ๑๓ ในการคัดเลือก สมาชิกดีเด่นระดับภาค ให้ปฏิบัติ ดังนี้

๑๓.๑ สมาชิกระดับหน่วย ระดับภาค และระดับชาติ ที่ประสงค์จะสมัครรับการคัดเลือกเป็นสมาชิกดีเด่นระดับภาค ส่งใบสมัครตามแบบที่ ๒ ท้ายวิธีการปฏิบัตินี้ พร้อมด้วยสมุดบันทึกโครงการเกษตร และเอกสารอื่นๆ ที่กำหนดต่อครูที่ปรึกษาคณะกรรมการดำเนินงาน อกท. ระดับหน่วย ก่อนนำเสนอต่อประธานคณะกรรมการอำนวยการ อกท.ระดับภาค ภายในเวลาที่กำหนด

๑๓.๒ คณะกรรมการตรวจสอบคุณสมบัติ ตามข้อ ๙.๑ เป็นผู้พิจารณาคัดเลือกสมาชิกที่มีคุณสมบัติและผลงานดีเด่นให้เป็น สมาชิกดีเด่นระดับภาค แล้วเสนอผลการพิจารณาคัดเลือกต่อคณะกรรมการ อกท. ระดับภาค เพื่อพิจารณาอนุมัติแล้วจัดทำประกาศให้ทราบทั่วกัน

๑๓.๓ คัดเลือกสมาชิก เป็นสมาชิกดีเด่นระดับภาคได้ไม่เกินปีการศึกษาละ ๕ คน

ข้อ ๑๔ การคัดเลือก สมาชิกดีเด่นระดับชาติ ให้ปฏิบัติ ดังนี้

๑๔.๑ สมาชิกระดับภาค และระดับชาติ ที่ประสงค์จะสมัครรับการคัดเลือกเป็นสมาชิกดีเด่นระดับชาติ ส่งใบสมัครตามแบบที่ ๒ ท้ายวิธีการปฏิบัตินี้ พร้อมด้วยสมุดบันทึกโครงการเกษตร และเอกสารอื่นๆ ที่กำหนดต่อครูที่ปรึกษาคณะกรรมการดำเนินงาน อกท. ระดับหน่วย ก่อนนำเสนอต่อประธานคณะกรรมการอำนวยการ อกท.ระดับชาติ ภายในเวลาที่กำหนด

๑๔.๒ คณะกรรมการตรวจสอบคุณสมบัติ ตามข้อ ๑๐.๑ เป็นผู้พิจารณาคัดเลือกสมาชิกที่มีคุณสมบัติและผลงานดีเด่นให้เป็น สมาชิกดีเด่นระดับชาติ แล้วเสนอผลการพิจารณาคัดเลือกต่อคณะกรรมการ อกท. ระดับชาติ เพื่อพิจารณาอนุมัติแล้วจัดทำประกาศให้ทราบทั่วกัน

๑๔.๓ คัดเลือกสมาชิก เป็นสมาชิกดีเด่นระดับชาติได้ไม่เกินปีการศึกษาละ ๘ คน

ข้อ ๑๕ เกณฑ์พิจารณาเพื่อคัดเลือกสมาชิกดีเด่น

๑๕.๑ ระดับหน่วย ในแต่ละข้อต้องมีคะแนนไม่น้อยกว่าร้อยละ ๕๐ และคะแนนรวมทุกข้อจะต้องมีคะแนนไม่ต่ำกว่าร้อยละ ๖๐

ทั้งนี้ให้ผู้ได้คะแนนอันดับที่ ๑ – ๑๐ เป็นผู้ได้รับการคัดเลือกเป็นสมาชิกดีเด่น

๑๕.๒ ระดับภาค ในแต่ละข้อต้องมีคะแนนไม่น้อยกว่าร้อยละ ๖๐และคะแนนรวมทุกข้อจะต้องมีคะแนนไม่ต่ำกว่าร้อยละ ๗๐

ทั้งนี้ให้ผู้ได้คะแนนอันดับที่ ๑ – ๕ เป็นผู้ได้รับการคัดเลือกเป็นสมาชิกดีเด่น

๑๕.๓ ระดับชาติ .ในแต่ละข้อต้องมีคะแนนไม่น้อยกว่าร้อยละ ๗๐ และเมื่อรวมคะแนนทุกข้อจะต้องมีคะแนนไม่ต่ำกว่าร้อยละ ๘๐

ทั้งนี้ให้ผู้ได้คะแนนอันดับที่ ๑-๒ ของแต่ละภาค เป็นผู้ได้รับการคัดเลือกเป็นสมาชิกดีเด่น

**ตอนที่ ๕**

**การคัดเลือกสมาชิกพัฒนาสังคมและบริการชุมชนดีเด่น**

ข้อ ๑๖. ในการคัดเลือก สมาชิกพัฒนาสังคมและบริการชุมชนดีเด่นระดับหน่วย ให้ปฏิบัติ ดังนี้

๑๖.๑ สมาชิกที่ประสงค์จะสมัครรับการคัดเลือกเป็นสมาชิกพัฒนาสังคมและบริการชุมชนดีเด่น ระดับหน่วย ส่งใบสมัครตามแบบที่ ๒ ท้ายวิธีการปฏิบัตินี้ พร้อมด้วยแฟ้มสะสมผลงานที่กำหนดต่อครูที่ปรึกษาคณะกรรมการดำเนินงาน อกท. ระดับหน่วย ก่อนนำเสนอต่อประธานคณะกรรมการอำนวยการ อกท.ระดับหน่วยภายในเวลาที่กำหนด

๑๖.๒ คณะกรรมการตรวจสอบคุณสมบัติ ตามข้อ ๘.๑ เป็นผู้พิจารณาคัดเลือกสมาชิกที่มีคุณสมบัติและผลงานดีเด่นให้เป็น สมาชิกพัฒนาสังคมและบริการชุมชนดีเด่น ระดับหน่วย แล้วเสนอผลการพิจารณาคัดเลือกต่อคณะกรรมการ อกท. ระดับหน่วย เพื่อพิจารณาอนุมัติแล้วจัดทำประกาศให้ทราบทั่วกัน

๑๖.๓ คัดเลือกสมาชิกเป็นสมาชิกพัฒนาสังคมและบริการชุมชนดีเด่น ระดับหน่วย ได้ไม่เกินปีการศึกษาละ ๑๐ คน

ข้อ ๑๗. ในการคัดเลือก สมาชิกพัฒนาสังคมและบริการชุมชนดีเด่นระดับภาค ให้ปฏิบัติ ดังนี้

๑๗.๑ สมาชิกระดับหน่วย ระดับภาค และระดับชาติ ที่ประสงค์จะสมัครรับการคัดเลือกเป็นสมาชิกพัฒนาสังคมและบริการชุมชนดีเด่นระดับภาค ส่งใบสมัครตามแบบที่ ๒ ท้ายวิธีการปฏิบัตินี้ พร้อมด้วยแฟ้มสะสมผลงาน ที่กำหนดต่อครูที่ปรึกษาคณะกรรมการดำเนินงาน อกท. ระดับหน่วย ก่อนนำเสนอต่อประธานคณะกรรมการอำนวยการ อกท.ระดับภาค ภายในเวลาที่กำหนด

๑๗.๒ คณะกรรมการตรวจสอบคุณสมบัติ ตามข้อ ๙.๑ เป็นผู้พิจารณาคัดเลือกสมาชิกที่มีคุณสมบัติและผลงานดีเด่นให้เป็น สมาชิกพัฒนาสังคมและบริการชุมชนดีเด่น ระดับภาค แล้วเสนอผลการพิจารณาคัดเลือกต่อคณะกรรมการ อกท. ระดับภาค เพื่อพิจารณาอนุมัติแล้วจัดทำประกาศให้ทราบทั่วกัน

๑๗.๓ คัดเลือกสมาชิก เป็นสมาชิกพัฒนาสังคมและบริการชุมชนดีเด่นระดับภาคได้ไม่เกินปีการศึกษาละ ๕ คน

ข้อ ๑๘. การคัดเลือก สมาชิกพัฒนาสังคมและบริการชุมชนดีเด่นระดับชาติ ให้ปฏิบัติ ดังนี้

๑๘.๑ สมาชิกระดับภาค และระดับชาติ ที่ประสงค์จะสมัครรับการคัดเลือกเป็นสมาชิกพัฒนาสังคมและบริการชุมชนดีเด่นระดับชาติ ส่งใบสมัครตามแบบที่ ๒ ท้ายวิธีการปฏิบัตินี้ พร้อมด้วยแฟ้มสะสมผลงาน ที่กำหนดต่อครูที่ปรึกษาคณะกรรมการดำเนินงาน อกท. ระดับหน่วย ก่อนนำเสนอต่อประธานคณะกรรมการอำนวยการ อกท.ระดับชาติ ภายในเวลาที่กำหนด

๑๘.๒ คณะกรรมการตรวจสอบคุณสมบัติ ตามข้อ ๑๐.๑ เป็นผู้พิจารณาคัดเลือกสมาชิกที่มีคุณสมบัติและผลงานดีเด่นให้เป็น สมาชิกพัฒนาสังคมและบริการชุมชนดีเด่นระดับชาติ แล้วเสนอผลการพิจารณาคัดเลือกต่อคณะกรรมการ อกท. ระดับชาติ เพื่อพิจารณาอนุมัติแล้วจัดทำประกาศให้ทราบทั่วกัน

๑๘.๓ คัดเลือกสมาชิก เป็นสมาชิกพัฒนาสังคมและบริการชุมชนดีเด่นระดับชาติได้ไม่เกินปีการศึกษาละ ๘ คน

ข้อ ๑๙ เกณฑ์พิจารณาเพื่อคัดเลือกสมาชิกพัฒนาสังคมและบริการชุมชนดีเด่น

๑๙.๑ ระดับหน่วย ในแต่ละข้อต้องมีคะแนนไม่น้อยกว่าร้อยละ ๕๐ และคะแนนรวมทุกข้อจะต้องมีคะแนนไม่ต่ำกว่าร้อยละ ๖๐

ทั้งนี้ให้ผู้ได้คะแนนอันดับที่ ๑ – ๕ เป็นผู้ได้รับการคัดเลือกเป็นสมาชิกพัฒนาสังคมและบริการชุมชนดีเด่น

๑๙.๒ ระดับภาค ในแต่ละข้อต้องมีคะแนนไม่น้อยกว่าร้อยละ ๖๐ และคะแนนรวม  
ทุกข้อจะต้องมีคะแนนไม่ต่ำกว่าร้อยละ ๗๐

ทั้งนี้ให้ผู้ได้คะแนนอันดับที่ ๑ – ๒ เป็นผู้ได้รับการคัดเลือกเป็นสมาชิกพัฒนาสังคมและบริการชุมชนดีเด่น

๑๙.๓ ระดับชาติ .ในแต่ละข้อต้องมีคะแนนไม่น้อยกว่าร้อยละ ๗๐ และเมื่อรวมคะแนนทุกข้อจะต้องมีคะแนนไม่ต่ำกว่าร้อยละ ๘๐

ทั้งนี้ให้ผู้ได้คะแนนอันดับที่ ๑-๒ ของแต่ละภาค เป็นผู้ได้รับการคัดเลือกเป็นสมาชิกพัฒนาสังคมและบริการชุมชนดีเด่น

**ตอนที่ 6**

**การรักษาการและการใช้วิธีการปฏิบัติ**

ข้อ 20 ให้ประธานกรรมการอำนวยการ อกท.ระดับชาติ รักษาการให้เป็นไปตามวิธีการปฏิบัตินี้

ข้อ 21 ให้ใช้วิธีการปฏิบัตินี้ ตั้งแต่วันถัดจากวันประกาศใช้วิธีการปฏิบัตินี้เป็นต้นไป

ประกาศ ณ วันที่ ๒๕ เดือน เมษายน พ.ศ. ๒๕๖๒

( นายประเวศ วรางกูร )

ประธานกรรมการอำนวยการ องค์การเกษตรกรในอนาคตแห่งประเทศไทย

ในพระราชูปถัมภ์ ฯ ระดับชาติ ประจำปีการศึกษา ๒๕**๖๐** - ๒๕**๖๑**



ติดรูปถ่าย

ขนาด ๑ นิ้ว

**แบบใบสมัครเลื่อนระดับสมาชิก**

**องค์การเกษตรกรในอนาคตแห่งประเทศไทย**

**ในพระราชูปถัมภ์สมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารี**

วันที่...........เดือน ........................พ.ศ. ..........

ข้าพเจ้านาย/นางสาว.....................................................ทะเบียนเลขที่................ หน่วย.................

ปัจจุบันกำลังศึกษาในหลักสูตร........................ปีที่.........เป็นสมาชิกระดับ...................มีความประสงค์จะขอเลื่อนระดับสมาชิกเป็น ○ สมาชิกระดับหน่วย

○ สมาชิกระดับภาค

○ สมาชิกระดับชาติ

โดยข้าพเจ้ามีคุณสมบัติของสมาชิกครบถ้วนตามวิธีการปฏิบัติ อกท.ว่าด้วยการเลื่อนระดับสมาชิก   
พ.ศ. ๒๕๕๔ ตอนที่ ๑ และได้แนบเอกสารประกอบการพิจารณาดังต่อไปนี้

๑. เกียรติบัตรเลื่อนระดับสมาชิก ○ระดับหน่วย ○ระดับภาค ○ระดับชาติ

๒. สมุดบันทึกโครงการ.......................................... จำนวน.........เล่ม

๓. แฟ้มสะสมงาน จำนวน...........................แฟ้ม

๔. อื่นๆ..................................................

ลงชื่อ............................................ผู้สมัคร

(.............................................)

คำรับรองของครูที่ปรึกษาโครงการ

..............................................................................................................................................................................

ลงชื่อ..............................................

(.............................................)

คำรับรองของครูที่ปรึกษาคณะกรรมการดำเนินงาน อกท.ระดับหน่วย

..............................................................................................................................................................................

ลงชื่อ..............................................

(.............................................)

  **บันทึกข้อความ**

ที่ ......./.................. วันที่.........................................

เรื่อง ส่งแบบใบสมัครเลื่อนระดับสมาชิก

เรียน ประธานคณะกรรมการอำนวยการ อกท. หน่วย .................................

สิ่งที่ส่งมาด้วย แบบใบสมัครเลื่อนระดับสมาชิก จำนวน......ชุด

ด้วยองค์การเกษตรกรในอนาคตแห่งประเทศไทย ในพระราชูปถัมภ์สมเด็จพระเทพรัตนราชสุดา ฯ   
สยามบรมราชกุมารี หน่วย...................... ได้ดำเนินการรับสมัครสมาชิกที่มีความประสงค์ขอเลื่อนระดับจากสมาชิกระดับ.............เป็นสมาชิกระดับ................มีสมาชิกสมัครจำนวน....................คน ดังรายละเอียดที่แนบมาพร้อมหนังสือฉบับนี้

จึงเรียนมาเพื่อโปรดพิจารณา

ลงชื่อ ....................................................

(.....................................................)

นายก อกท. หน่วย............................. .........

แบบที่ ๒ แบบใบสมัครสมาชิกดีเด่น



ติดรูปถ่าย

ขนาด ๑ นิ้ว

**องค์การเกษตรกรในอนาคตแห่งประเทศไทย**

**ในพระราชูปถัมภ์สมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารี**

--------------------

วันที่ .......... เดือน .........................พ.ศ. .............

ข้าพเจ้านาย/นางสาว..........................................ทะเบียนเลขที่................หน่วย...................................ปัจจุบันกำลังศึกษาในหลักสูตร..................................ปีที่.........เป็นสมาชิกระดับ.............................มีความประสงค์ขอสมัครเป็น ○ สมาชิกดีเด่นระดับหน่วย

○ สมาชิกดีเด่นระดับภาค

○ สมาชิกดีเด่นระดับชาติ

โดยข้าพเจ้ามีคุณสมบัติของสมาชิกครบถ้วนตามวิธีการปฏิบัติของ อกท.ว่าด้วยการเลื่อนระดับสมาชิก พ.ศ. ๒๕๕๔ ตอนที่ ๑ และได้แนบเอกสารประกอบการพิจารณาดังต่อไปนี้

๑. เกียรติบัตรเลื่อนระดับสมาชิก ○ ระดับหน่วย ○ ระดับภาค ○ ระดับชาติ

๒. สมุดบันทึกโครงการ.................................................... จำนวน.........เล่ม

๓. แฟ้มสะสมงาน จำนวน...........................แฟ้ม

๔. อื่นๆ..........................................................

ลงชื่อ ............................................ ผู้สมัคร

(.............................................)

คำรับรองของครูที่ปรึกษาโครงการ .........………………………

........................................................................................................................................................................

ลงชื่อ .............................................

(.............................................)

คำรับรองของครูที่ปรึกษาคณะกรรมการ อกท. ระดับหน่วย

.........................................................................................................................................................................

ลงชื่อ..............................................

(.............................................)

ครูที่ปรึกษาคณะกรรมการดำเนินงาน อกท.

หน่วย....................................

  **บันทึกข้อความ**

ที่ ......./.................. วันที่...................................

เรื่อง ส่งแบบใบสมัครสมาชิกดีเด่น

เรียน ประธานคณะกรรมการอำนวยการ อกท. หน่วย.........................

สิ่งที่ส่งมาด้วย ๑. แบบใบสมัครสมาชิกดีเด่น จำนวน ๑ ชุด

ด้วยองค์การเกษตรกรในอนาคตแห่งประเทศไทย ในพระราชูปถัมภ์สมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารี หน่วย........... ได้ดำเนินการรับสมัครสมาชิกที่มีความประสงค์สมัครสมาชิกดีเด่นระดับภาค มีสมาชิกสมัครจำนวน ๑ คน ดังรายละเอียดที่แนบมาพร้อมหนังสือฉบับนี้

จึงเรียนมาเพื่อโปรดพิจารณา

ลงชื่อ ....................................................

(.....................................................)

นายก อกท. หน่วย............................. .........