**วิธีการปฏิบัติขององค์การเกษตรกรในอนาคตแห่งประเทศไทย**

**ในพระราชูปถัมภ์สมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารี**

**ว่าด้วย การประชุมวิชาการ**

**พ.ศ. ๒๕๖๒**

ระเบียบสำนักงานคณะกรรมการการอาชีวศึกษาว่าด้วยองค์การเกษตรกรในอนาคตแห่งประเทศไทย ในพระราชูปถัมภ์สมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารี พ.ศ. ๒๕๕๙ หมวด ๖ ข้อ ๓๕.๙ กำหนดให้องค์การเกษตรกรในอนาคตแห่งประเทศไทย ในพระราชูปถัมภ์สมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารี ดำเนินกิจกรรมเพื่อการพัฒนาคุณภาพและความเป็นเลิศทางวิชาชีพของสมาชิก อกท. ภายใต้การเรียนรู้โดยการปฏิบัติจริง สถานการณ์จริง

ดังนั้นเพื่อให้การดำเนินการเกี่ยวกับการประชุมวิชาการ มีความสอดคล้องเป็นรูปแบบเดียวกันทั่วประเทศ อาศัยอำนาจตามระเบียบสำนักงานคณะกรรมการการอาชีวศึกษา ว่าด้วยองค์การเกษตรกรในอนาคตแห่งประเทศไทย ในพระราชูปถัมภ์ สมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารี พ.ศ. ๒๕๕๙ หมวด ๗ ข้อ ๓๗ แก้ไข ด้วยการยกเลิก วิธีการปฏิบัติของ อกท. ว่าด้วยการประชุมวิชาการ พ.ศ. ๒๕๕๔ และกำหนดวิธีการปฏิบัติไว้ดังนี้

**ตอนที่ ๑**

**การประชุมวิชาการ อกท. แต่ละระดับ**

ข้อ ๑ การประชุมวิชาการ อกท. แต่ละระดับ ให้ใช้ชื่อ ดังนี้

๑.๑ ระดับหน่วย ใช้ว่า “การประชุมวิชาการ องค์การเกษตรกรในอนาคตแห่งประเทศไทย   
ในพระราชูปถัมภ์สมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารี หน่วย ... ครั้งที่ ..   
The ............. ............Chapter Academic Convention of the Future Farmers of Thailand Organization Under the Royal Patronage of H.R.H. Princess Maha Chakri Sirindhorn

“ชื่อย่อ “ การประชุมวิชาการ อกท.หน่วย ...... ครั้งที่ ....”   
The ............. ............Chapter Academic Convention of the FFT

๑.๒ ระดับภาค ใช้ว่า “การประชุมวิชาการ องค์การเกษตรกรในอนาคตแห่งประเทศไทย   
ในพระราชูปถัมภ์สมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารี ภาค ... ครั้งที่....

The ............. ............region Academic Convention of the Future Farmers of Thailand Organization Under the Royal Patronage of H.R.H. Princess Maha Chakri Sirindhorn

”ชื่อย่อ “ การประชุมวิชาการ อกท. ภาค ...... ครั้งที่ .... ”

The ............. ............region Academic Convention of the FFT

๑.๓ ระดับชาติ ใช้ว่า “การประชุมวิชาการ ระดับชาติ องค์การเกษตรกรในอนาคตแห่งประเทศไทย ในพระราชูปถัมภ์สมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารี ครั้งที่ ....

The ............. National Academic Convention of the Future Farmers of Thailand Organization Under the Royal Patronage of H.R.H. Princess Maha Chakri Sirindhorn

” ชื่อย่อ “การประชุมวิชาการ อกท. ระดับชาติ ครั้งที่ .... ”

The ............. ............ National Academic Convention of the FFT

ข้อ ๒ ให้มีการประชุมวิชาการ อกท. แต่ละระดับ อย่างน้อยปีการศึกษาละ ๑ ครั้ง

ข้อ ๓ ให้มีพิธีการเปิดและปิดการประชุมวิชาการ อกท. และการประชุมใหญ่สามัญประจำปี ขององค์การ ในการประชุมวิชาการ อกท. แต่ละระดับ

**ตอนที่ ๒**

**วัตถุประสงค์และกิจกรรมของการประชุมวิชาการ อกท.**

ข้อ ๔ วัตถุประสงค์ของการประชุมวิชาการ อกท.

๔.๑ เพื่อการพัฒนาคุณภาพและความเป็นเลิศทางวิชาชีพของสมาชิก

๔.๒ เพื่อเชิดชูเกียรติสมาชิก หน่วย อกท. ศิษย์เก่า และผู้ทำคุณประโยชน์แก่ อกท.

๔.๓ เพื่อเผยแพร่ผลงานของสมาชิก หน่วย อกท. ครู บุคคล หน่วยงาน องค์กรต่าง ๆ

๔.๔ เพื่ออนุรักษ์และสืบสาน ศิลปวัฒนธรรม ประเพณี และภูมิปัญญาไทย

ข้อ ๕ การประชุมวิชาการ อกท. แต่ละระดับ ให้พิจารณาจัดกิจกรรมดังต่อไปนี้

๕.๑ กิจกรรม เฉลิมพระเกียรติองค์อุปถัมภ์

๕.๑.๑ นิทรรศการเฉลิมพระเกียรติ

๕.๑.๒ พิธีอาเศียรวาท

๕.๑.๓ พิธีอัญเชิญถ้วยรางวัลพระราชทาน

๕.๒ กิจกรรมวิชาการ ประกอบด้วย

๕.๒.๑ การสัมมนาผลงานทางวิชาการ

(๑) กลุ่มวิชาชีพเกษตรกรรมและที่เกี่ยวข้อง

(๒) การทดลองวิจัย

๕.๒.๒ การประกวดนิทรรศการทางการเกษตร

๕.๒.๓ การประกวดสิ่งประดิษฐ์ของคนรุ่นใหม่

๕.๒.๔ การแข่งขันทักษะวิชาชีพ

๕.๓ กิจกรรม เชิดชูเกียรติ ประกอบด้วย

๕.๓.๑ การเชิดชูเกียรติ สมาชิก อกท.

๕.๓.๒ การเชิดชูเกียรติ หน่วย อกท.

๕.๓.๓ การเชิดชูเกียรติ ศิษย์เก่า

๕.๓.๔ การเชิดชูเกียรติ ผู้ทำคุณประโยชน์แก่ อกท.

๕.๓.๕ การเชิดชูเกียรติ หน่วย อกท.ร่วมกิจกรรมดีเด่นในการประชุมวิชาการ อกท.

๕.๔ กิจกรรม เผยแพร่ผลงานขององค์การ ประกอบด้วย

๕.๔.๑ การประกวด แสดงผลงานกิจกรรมเด่นของหน่วย อกท.

๕.๔.๒ การประกวด แสดงผลผลิตทางการเกษตร

๕.๔.๓ การประกวด แสดงผลิตภัณฑ์ทางการเกษตร

๕.๔.๔ การจำหน่ายผลผลิตและผลิตภัณฑ์

๕.๔.๕ การบริการฝึกอบรมอาชีพ

๕.๕ กิจกรรมอนุรักษ์และสืบสาน ศิลปวัฒนธรรม ประเพณี และภูมิปัญญาไทย ประกอบด้วย

๕.๕.๑ การประกวด แสดงนันทนาการ

๕.๕.๒ การประกวด แสดง ศิลปวัฒนธรรม ประเพณี และภูมิปัญญาไทย

**ตอนที่ ๓**

**คณะกรรมการ ในการประชุมวิชาการ อกท.**

ข้อ ๖ ให้มีคณะกรรมการแต่ละประเภท เพื่อจัดกิจกรรมการประชุมวิชาการ อกท. ดังนี้

๖.๑ คณะกรรมการ จัดกิจกรรมเฉลิมพระเกียรติ

๖.๒ คณะกรรมการ จัดการสัมมนาผลงานทางวิชาการ

๖.๓ คณะกรรมการ จัดการประกวด

๖.๔ คณะกรรมการ จัดการแสดง

๖.๕ คณะกรรมการ จัดการแข่งขัน

๖.๖ คณะกรรมการ จัดการเชิดชูเกียรติ

คณะกรรมการแต่ละประเภท อาจมีมากกว่าหนึ่งคณะ ตามความเหมาะสมของกิจกรรมและหน้าที่ที่รับผิดชอบ โดยประธานคณะกรรมการอำนวยการ อกท.แต่ละระดับ เป็นผู้แต่งตั้ง

ข้อ ๗ คณะกรรมการจัดกิจกรรมเฉลิมพระเกียรติ มีหน้าหน้าที่รับผิดชอบ

7.1 จัดนิทรรศการเฉลิมพระเกียรติ

7.2 จัดพิธีอาเศียรวาท

7.3 จัดพิธีอัญเชิญถ้วยพระราชทาน

ข้อ 8 คณะกรรมการ จัดการสัมมนาผลงานทางวิชาการ มีหน้าที่รับผิดชอบ

8.๑ การสัมมนาผลงานทางวิชาการ กลุ่มวิชาชีพเกษตรกรรมและที่เกี่ยวข้อง

8.๒ การสัมมนาผลงานทางวิชาการ ประเภทการทดลองวิจัย

ข้อ 9 คณะกรรมการ จัดการประกวด มีหน้าที่รับผิดชอบ

9.๑ การประกวดนิทรรศการทางการเกษตร

9.๒ การประกวดสิ่งประดิษฐ์ของคนรุ่นใหม่

9.๓ การประกวดผลผลิตทางการเกษตร

9.๔ การประกวดผลิตภัณฑ์ทางการเกษตร

9.๕ การประกวดการเข้าร่วมกิจกรรมของสมาชิก อกท.ระดับหน่วย ในการประชุมวิชาการ อกท.ระดับภาค และ อกท.ระดับชาติ

9.๖ การประกวด แสดงผลงานกิจกรรมเด่นของหน่วย อกท.

ข้อ 10 คณะกรรมการ จัดการแสดง มีหน้าที่รับผิดชอบ

10.๑ การแสดงนันทนาการ

10.๒ การแสดงผลผลิตทางการเกษตร

10.๓ การแสดงผลิตภัณฑ์ทางการเกษตร

ข้อ ๑1 คณะกรรมการ จัดการแข่งขัน มีหน้าที่รับผิดชอบ

๑1.๑ การแข่งขันทักษะวิชาชีพ

ข้อ ๑2 คณะกรรมการ จัดการเชิดชูเกียรติ มีหน้าที่รับผิดชอบ

๑2.๑ การเชิดชูเกียรติ สมาชิก

๑2.๒ การเชิดชูเกียรติ หน่วย อกท.

๑2.๓ การเชิดชูเกียรติ ศิษย์เก่า

๑2.๔ การเชิดชูเกียรติ ผู้ทำคุณประโยชน์แก่ อกท.

คณะกรรมการอื่น ๆ ที่ต่างไปจากข้อ ๗-๑2 ให้ประธานกรรมการอำนวยการ อกท. แต่ละระดับที่มีการจัดการประชุมวิชาการ พิจารณาแต่งตั้งคณะกรรมการจัดกิจกรรมได้ตามความเหมาะสม

ข้อ ๑3 องค์ประกอบและจำนวน ของคณะกรรมการ จัดการสัมมนา การประกวด การแสดง การแข่งขัน และการเชิดชูเกียรติ แต่ละระดับ

๑3.๑ การประชุมวิชาการ อกท. ระดับหน่วย ประกอบ ด้วยครู คณาจารย์ ของสถานศึกษาหรือบุคคลภายนอก รวมทั้งสิ้นไม่น้อยกว่า ๓ คน

๑3.๒ การประชุมวิชาการ อกท. ระดับภาค ประกอบด้วยครู คณาจารย์ของสถานศึกษาในภาคนั้น ๆ หรือบุคคลภายนอก และครู คณาจารย์ ของสถานศึกษาที่จัดการประชุมวิชาการ จำนวน ๑ คน เป็นกรรมการและเลขานุการ รวมทั้งสิ้นไม่น้อยกว่า ๓ คน

๑3.๓ การประชุมวิชาการ อกท. ระดับชาติ ประกอบ ด้วยครู คณาจารย์ ของสถานศึกษาจากภาค ต่าง ๆ หรือบุคคลภายนอก ภาคละ ๒ คน และครู คณาจารย์ ของสถานศึกษาที่จัดการประชุมวิชาการ จำนวน ๑ คน เป็นกรรมการและเลขานุการ รวมทั้งสิ้นไม่น้อยกว่า ๕ คน

ข้อ ๑4 หน้าที่ของคณะกรรมการ จัดการสัมมนา การประกวด การแสดง การแข่งขันและการเชิดชูเกียรติ

๑4.๑ จัดทำกำหนดการ

๑4.๒ เสนอแต่งตั้งคณะกรรมการตัดสิน ต่อประธานคณะกรรมการดำเนินการจัดการประชุมวิชาการ อกท. ในระดับที่เกี่ยวข้อง

๑4.๓ ประสานและดูแล การจัดเตรียมสถานที่จัดกิจกรรม

๑4.๔ ประสานและดูแล การจัดเตรียมวัสดุ อุปกรณ์ที่ใช้ในกิจกรรม

๑4.๕ จัดทำเอกสาร แบบเอกสารต่าง ๆ ที่ใช้ในกิจกรรม

๑4.๖ กำหนดแนวทาง แบบหรือรูปแบบต่าง ๆ รายละเอียดการจัดสัมมนา การประกวด การแสดง การแข่งขัน และการเชิดชูเกียรติ ที่ต้องกำหนดขึ้นตามรายละเอียดการประชุมวิชาการและแจ้งให้คณะกรรมการตัดสินและผู้เข้าแข่งขันทราบ

๑4.๗ กำกับดูแล อำนวยความสะดวก แก้ไขปัญหาอุปสรรค

๑4.๘ ตรวจสอบความถูกต้องและอนุมัติผลการตัดสินของคณะกรรมการตัดสิน

๑4.๙ ดำเนินการพิจารณาตัดสินชี้ขาดด้วยความยุติธรรมเมื่อมีการอุทธรณ์ผลการตัดสินกิจกรรม

๑4.๑๐ ประเมินผลกิจกรรมและสรุปรายงาน ตามลำดับชั้น

ข้อ ๑5 ให้มีคณะกรรมการตัดสินกิจกรรมแต่ละประเภท ในการประชุมวิชาการ อกท. ดังนี้

๑5.๑ คณะกรรมการตัดสินกิจกรรม ประเภทการสัมมนาผลงานทางวิชาการ

๑5.๒ คณะกรรมการตัดสินกิจกรรม ประเภทการประกวด

๑5.๓ คณะกรรมการตัดสินกิจกรรม ประเภทการแสดง

๑5.๔ คณะกรรมการตัดสินกิจกรรม ประเภทการแข่งขัน

๑5.๕ คณะกรรมการตัดสินกิจกรรม การประกวดการเข้าร่วมกิจกรรมของสมาชิก อกท.ระดับหน่วย ในการประชุมวิชาการ อกท.ระดับภาค และ อกท.ระดับชาติ

คณะกรรมการตัดสินแต่ละประเภท อาจมีหนึ่งคณะหรือหลายคณะก็ได้ ตามความเหมาะสมของหน้าที่ที่รับผิดชอบ โดยการแต่งตั้งของประธานกรรมการดำเนินการจัดการประชุมวิชาการ อกท. แต่ละระดับ

ข้อ ๑6 คณะกรรมการตัดสินกิจกรรม ประเภทการสัมมนา การประกวด การแสดง การแข่งขันและการเชิดชูเกียรติ ประกอบด้วย

๑6.๑ การประชุมวิชาการ อกท. ระดับหน่วย ประกอบ ด้วยครู คณาจารย์ ของสถานศึกษาหรือบุคคลภายนอก รวมทั้งสิ้นไม่น้อยกว่า 2 คน ต่อกิจกรรม

๑6.๒ การประชุมวิชาการ อกท. ระดับภาค ประกอบ ด้วยครู คณาจารย์ ของสถานศึกษาในภาคหรือบุคคลภายนอกรวมทั้งสิ้นไม่น้อยกว่า ๓ คนต่อกิจกรรม

๑6.๓ การประชุมวิชาการ อกท. ระดับชาติ ประกอบ ด้วยครู คณาจารย์ของสถานศึกษาจากภาคต่าง ๆ อย่างน้อย ภาคละ ๑ คน หรือบุคคลภายนอก รวมทั้งสิ้นไม่น้อยกว่า ๔คนต่อกิจกรรม

ข้อ ๑7 หน้าที่ความรับผิดชอบของคณะกรรมการตัดสิน กิจกรรมประเภทการสัมมนา การประกวด การแสดง การแข่งขันและการเชิดชูเกียรติ

๑7.๑ ศึกษาทำความเข้าใจกติกาและเกณฑ์การตัดสิน วิธีการสัมมนา ประกวด แสดง แข่งขัน การเชิดชูเกียรติ ที่ได้รับการแต่งตั้งให้เป็นกรรมการตัดสิน

๑7.๒ ตรวจสอบความพร้อมการสัมมนา ประกวด แสดง แข่งขัน การเชิดชูเกียรติ ที่รับผิดชอบ

๑7.๓ รับลงทะเบียนรายงานตัว ผู้เข้าสัมมนา ประกวด แสดง แข่งขัน การเชิดชูเกียรติ

๑7.๔ ประชุมชี้แจงผู้เข้าสัมมนา ประกวด แสดง แข่งขัน การเชิดชูเกียรติ เพื่อให้เกิดความเข้าใจในกิจกรรม

๑7.๕ ทำการตัดสินการสัมมนา ประกวด แสดง แข่งขัน การเชิดชูเกียรติ ให้เป็นไปตามกติกาด้วยความยุติธรรม

๑7.๖ ปิดประกาศวิธีการตัดสิน ผลการตัดสิน และจัดแสดงผลงานกิจกรรม ณ สถานที่จัดกิจกรรมและรายงานผลให้ฝ่ายทะเบียนข้อมูลการประชุมวิชาการองค์การเกษตรกรในอนาคตแห่งประเทศไทย ระดับนั้นทราบ

๑7.๗ เสนอแนะ เพื่อแก้ไขปัญหาอุปสรรคต่าง ๆ ในการจัดการแข่งขันและการตัดสิน ตามลำดับชั้นข้อ ๑8 ให้มีคณะกรรมการฝ่ายเทคนิค ในการแข่งขันทักษะวิชาชีพ หรือกิจกรรมอื่น ๆ ตามความจำเป็นและสมควร เพื่อมีหน้าที่รับผิดชอบดังนี้

๑8.๑ ช่วยเหลือคณะกรรมการตัดสิน ดำเนินการด้านเทคนิค ตามความจำเป็นของแต่ละทักษะนั้น ๆ

๑8.๒ รับและลงทะเบียน อุปกรณ์การแข่งขันผู้เข้าแข่งขันนำส่ง (ถ้ามี)

๑8.๓ ตรวจสอบความสมบูรณ์ของอุปกรณ์และติดตั้งเพื่อใช้แข่งขัน

๑8.๔ จัดเวลาและควบคุม ให้ผู้เข้าแข่งขันฝึกซ้อมก่อนการแข่งขัน

๑8.๕ ซ่อมบำรุงในระหว่างการแข่งขันเมื่อเกิดปัญหา

๑8.๖ ส่งคืนอุปกรณ์ที่ผู้เข้าแข่งขัน

ข้อ ๑๙ ให้มีคณะกรรมการจัดเตรียมสถานที่ วัสดุ อุปกรณ์การแข่งขัน

๑๙.๑ การประชุมวิชาการ อกท. ระดับหน่วย ประกอบ ด้วยครู คณาจารย์ ของสถานศึกษาที่จัดการประชุมวิชาการ

๑๙.๒ การประชุมวิชาการ อกท. ระดับภาค ประกอบ ด้วยครู คณาจารย์ ของสถานศึกษาที่จัดการประชุมวิชาการ

๑๙.๓ การประชุมวิชาการ อกท. ระดับชาติ ประกอบ ด้วยครู คณาจารย์ ของสถานศึกษาที่จัดการประชุมวิชาการ

**ตอนที่ ๔**

**นายทะเบียนข้อมูลการประชุมวิชาการ การคัดเลือกผู้เข้าร่วมการประชุมวิชาการ**

**และการเปลี่ยนตัว ในการประชุมวิชาการ อกท.**

ข้อ ๒๐ ให้ประธานกรรมการอำนวยการ อกท.ระดับหน่วย ที่จัดการประชุมวิชาการ อกท. แต่ละระดับ มีหน้าที่เป็นนายทะเบียนข้อมูลการประชุมวิชาการ อกท. ในการเก็บข้อมูลต่าง ๆ เช่น ทะเบียนรายชื่อของบุคคลหรือทีม ฯลฯ และแจ้งข้อมูลเหล่านั้น ให้แก่หน่วยหรือสถานที่ที่จัดการประชุมวิชาการ อกท.ระดับที่เหนือขึ้นไป หรือแจ้งหน่วยที่เกี่ยวข้องเพื่อทราบหรือปฏิบัติ

ข้อ ๒๑ การคัดเลือกผู้เข้าร่วมการประชุมวิชาการ อกท.ระดับภาค ให้บุคคลหรือทีมที่ชนะอันดับที่ ๑ ในการประชุมวิชาการ อกท.ระดับหน่วย ได้เป็นตัวแทนของ อกท.ระดับหน่วย เข้าร่วมการประชุมวิชาการ อกท. ระดับภาค และในกรณีที่บุคคลหรือทีมที่ชนะอันดับที่ ๑ ไม่สามารถเป็นตัวแทนของหน่วยได้ ให้หน่วยจัดบุคคลหรือทีมที่ชนะอันดับถัดไป เข้าร่วมการประชุมวิชาการแทนตามลำดับ

ข้อ ๒๒ การคัดเลือกผู้เข้าร่วมการประชุมวิชาการ อกท.ระดับชาติ ให้บุคคลหรือทีม ที่ชนะอันดับที่ ๑ อันดับที่ ๒ อันดับที่ ๓ ในการประชุมวิชาการ อกท.ระดับภาค ได้เป็นตัวแทนของ อกท.ระดับภาค เข้าร่วมการประชุมวิชาการ อกท. ระดับชาติ และในกรณีที่บุคคลหรือทีมที่ชนะอันดับที่ ๑ หรืออันดับที่ ๒ หรืออันดับที่ ๓ ไม่สามารถเป็นตัวแทนของภาคได้ ให้ภาคจัดบุคคลหรือทีมที่ชนะอันดับถัดไป เข้าร่วมการประชุมวิชาการแทนตามลำดับ

ข้อ ๒๓ หลักเกณฑ์การเปลี่ยนบุคคลหรือทีม ที่เป็นตัวแทนในการประชุมวิชาการ อกท. ให้ยึดถือหลักเกณฑ์ ดังนี้

๒๓.๑ ตัวแทนของ อกท.ระดับหน่วย ในการประชุมวิชาการ อกท.ระดับภาค

ตัวแทนที่เป็นบุคคล เมื่อไม่สามารถเป็นตัวแทนของ อกท.ระดับหน่วยได้ ให้จัดสมาชิกที่ชนะอันดับถัดไป เป็นตัวแทน

ตัวแทนที่เป็นทีม เมื่อทั้งทีมไม่สามารถเป็นตัวแทนของ อกท.ระดับหน่วยได้ ให้จัดทีมที่ชนะอันดับถัดไป เป็นตัวแทน

ตัวแทนที่เป็นทีม เมื่อบุคคลในทีมไม่สามารถเป็นตัวแทนของ อกท.ระดับหน่วยได้ทั้งหมด แต่ยังมีบุคคลที่เป็นตัวแทนอยู่ตั้งแต่หนึ่งในสองขึ้นไป ให้หน่วยจัดสมาชิกของหน่วยแทนบุคคลที่ขาดไป หากบุคคลที่เป็นตัวแทนในทีมมีน้อยกว่าหนึ่งในสองให้ถือว่าทีมไม่มีความพร้อมที่จะเป็นตัวแทนได้อีกต่อไป ให้หน่วยจัดทีมที่ชนะอันดับถัดไป เป็นตัวแทน

๒๓.๒ ตัวแทนของ อกท.ระดับภาค ในการประชุมวิชาการ อกท.ระดับชาติ

ตัวแทนที่เป็นบุคคล เมื่อไม่สามารถเป็นตัวแทนของ อกท.ระดับภาค ได้ให้หน่วยที่เป็นต้นสังกัดของบุคคล แจ้งต่อนายทะเบียนข้อมูลการประชุมวิชาการ อกท.ระดับภาค เพื่อจัดสมาชิกที่ชนะอันดับถัดไป เป็นตัวแทน

ตัวแทนที่เป็นทีม เมื่อทั้งทีมไม่สามารถเป็นตัวแทนของ อกท.ระดับภาค ได้ให้หน่วยที่เป็นต้นสังกัดของทีม แจ้งต่อนายทะเบียนข้อมูลการประชุมวิชาการ อกท.ระดับภาค เพื่อจัดทีมที่ชนะอันดับถัดไป เป็นตัวแทน

ตัวแทนที่เป็นทีม เมื่อบุคคลในทีมไม่สามารถเป็นตัวแทนของ อกท.ระดับภาคได้ทั้งหมด แต่ยังมีบุคคลที่เป็นตัวแทนอยู่ตั้งแต่หนึ่งในสองขึ้นไป ให้หน่วยต้นสังกัดของทีมจัดสมาชิกของหน่วยแทนบุคคลที่ขาดไป หากบุคคลที่เป็นตัวแทนในทีมมีน้อยกว่าหนึ่งในสอง ให้ถือว่าทีมไม่มีความพร้อมที่จะเป็นตัวแทนของภาคได้อีกต่อไป ให้หน่วยที่เป็นต้นสังกัดของทีม แจ้งต่อนายทะเบียนข้อมูลการประชุมวิชาการ อกท. ระดับภาค เพื่อจัดทีมที่ชนะอันดับถัดไป เป็นตัวแทนของภาค

๒๓.๓ การคิดสัดส่วนตัวแทนที่เป็นทีม ให้นับจากสมาชิกตามรายชื่อเดิมที่ได้จากการประชุมวิชาการ มีค่าเป็นจำนวนเต็มและเมื่อมีการเปลี่ยนบุคคลแต่ละครั้งในทีม ถือว่าสัดส่วนได้ลดลงไปตามลำดับด้วย

๒๓.๔ ให้ยกเว้นกิจกรรมการประชุมวิชาการต่อไปนี้ ถือว่าเป็นสิทธิ์ของหน่วย อกท. ที่จะเปลี่ยนแปลงตัวแทนร่วมกิจกรรม ในการประชุมวิชาการ อกท.ระดับภาค และระดับชาติ บางส่วนหรือทั้งหมดได้ โดยไม่ต้องแจ้งต่อนายทะเบียนข้อมูลการประชุมวิชาการ อกท. คือการประกวดการจัดนิทรรศการทางการเกษตร การประกวดผลงาน อกท.แต่ละระดับ การประกวด แสดงผลผลิตทางการเกษตร การประกวด แสดงผลิตภัณฑ์ทางการเกษตร การแสดงนันทนาการ

### ตอนที่ ๕

### การประชุมใหญ่ประจำปีขององค์การ

ข้อ ๒๔ ให้มีการประชุมใหญ่สามัญประจำปีขององค์การ ระหว่างการประชุมวิชาการ อกท. เพื่อให้คณะกรรมการดำเนินงาน อกท. แต่ละระดับได้ดำเนินกิจกรรม ต่อไปนี้

๒๔.๑ การดำเนินกิจกรรมพิธีการตามแบบขององค์การ

๒๔.๒ การเชิดชูเกียรติสมาชิก หน่วย อกท. ศิษย์เก่า และผู้ทำคุณประโยชน์แก่ อกท.

๒๔.๓ การเลือกตั้งนายกองค์การ ระดับภาคและระดับชาติ ในการประชุมวิชาการ อกท. ระดับภาค และ อกท.ระดับชาติ

๒๔.๔ การแสดงและรายงานผลความก้าวหน้าการทำงานของคณะกรรมการดำเนินงาน อกท. แต่ละระดับ

๒๔.๕ การแสดงและรายงานผลความก้าวหน้าของ ชมรม สมาคม มูลนิธิ ที่เกี่ยวข้องกับกิจกรรม อกท.

๒๔.๖ การแลกเปลี่ยนความคิดเห็นและร่วมแสดงผลงาน ของสมาชิก อกท. หรือตัวแทนสมาชิกจากองค์การวิชาชีพต่าง ๆ จากภายในและต่างประเทศ

๒๔.๗ การจัดให้สมาชิกได้พบปะกับบุคคลสำคัญ ในวงการอาชีพหรือที่เกี่ยวข้อง เช่นสมาชิกกิตติมศักดิ์ ที่ปรึกษากิตติมศักดิ์ ศิษย์เก่าผู้ประสบผลสำเร็จจากการประกอบอาชีพ เป็นต้น

๒๔.๘ การแสดงผลงานและงบดุลขององค์การ แต่ละระดับ

๒๔.๙ การบรรยายพิเศษทางวิชาการและการพัฒนาคุณภาพงาน

๒๔.๑๐ การเสริมสร้างความสามัคคีระหว่างสมาชิก และการอำลาที่ประทับใจ

๒๔.๑๑ ดำรงไว้ซึ่งความรักชาติ ศาสนา พระมหากษัตริย์ และการปกครองตามระบอบประชาธิปไตย

**ตอนที่ ๖**

**การจัดอันดับ การนับคะแนน และการประกาศผลการประชุมวิชาการ**

ข้อ ๒๕ ให้จัดอันดับผู้ที่ชนะกิจกรรมต่าง ๆ ในการประชุมวิชาการ อกท. เป็นอันดับตามจำนวนผู้เข้าร่วมกิจกรรม ทั้งหมด โดยใช้คำว่า “อันดับที่” และไม่จัดอันดับที่ซ้ำกัน

ในกรณีที่มีคะแนนเท่ากันให้คณะกรรมการตัดสิน ดำเนินการจัดอันดับให้เป็นไปตามวรรคหนึ่งเท่านั้น โดยดำเนินการตามวิธีการจัดอันดับกรณีที่มีคะแนนเท่ากัน ที่กำหนดไว้ตามความเหมาะสมของแต่ละกิจกรรม ประกอบวิธีการปฏิบัตินี้

ข้อ ๒๖. การนับคะแนนแก่ผู้เข้าแข่งขันกิจกรรม (กิจกรรมย่อย) ต่าง ๆ ให้นับคะแนนตามเกณฑ์มาตรฐานการประกวด การแสดงและการแข่งขัน ในการประชุมวิชาการ ดังนี้

๒๖.๑ มาตรฐานเหรียญทอง ได้คะแนน ๓ คะแนน

๒๖.๒ มาตรฐานเหรียญเงิน ได้คะแนน ๒ คะแนน

๒๖.๓ มาตรฐานเหรียญทองแดง ได้คะแนน ๑ คะแนน

ให้ตัวแทนหรือทีมที่ได้คะแนนเป็นอันดับที่ ๑ ในระดับหน่วย เข้าร่วมการประกวด การแสดงและการแข่งขันในการประชุมวิชาการ อกท.ระดับภาค ส่วนตัวแทนหรือทีมที่ได้คะแนนเป็นอันดับที่ ๑-๓ ในระดับภาค ให้เข้าร่วมการประกวด การแสดงและการแข่งขันในการประชุมวิชาการ อกท.ในระดับชาติ

ให้มีการจัดอันดับและมอบเกียรติบัตร แก่ผู้เข้าร่วมการประกวด การแสดง และการแข่งขันในการประชุมวิชาการทุกระดับ

ข้อ ๒๗ การจัดอันดับเพื่อการนับคะแนนการประชุมวิชาการ อกท.แต่ละระดับ นับจากกิจกรรมต่อไปดังนี้

๒๗.๑ กิจกรรม วิชาการ

๒๗.๑.๑ การสัมมนาผลงาน กลุ่มวิชาชีพเกษตรกรรมและที่เกี่ยวข้อง

๒๗.๑.๒ การสัมมนาผลงาน ประเภทการทดลองวิจัย

๒๗.๑.๓ การประกวดนิทรรศการทางการเกษตร

๒๗.๑.๔ การประกวดสิ่งประดิษฐ์ของคนรุ่นใหม่

๒๗.๑.๕ การแข่งขันทักษะวิชาชีพ

๒๗.๑.๖ การประกวดผลผลิต ผลิตภัณฑ์ทางการเกษตร (ถ้ามี)

๒๗.๒ กิจกรรม เชิดชูเกียรติ

การประกวดหน่วย อกท.ร่วมกิจกรรมดีเด่น ในการประชุมวิชาการ อกท.ระดับภาค และ อกท.ระดับชาติ

๒๗.๓ กิจกรรม อนุรักษ์และสืบสาน ศิลปวัฒนธรรม ประเพณี และภูมิปัญญาไทย การประกวดการแสดงนันทนาการ

ข้อ ๒๘ การกำหนดจำนวนกิจกรรมในการประชุมวิชาการ อกท.แต่ละระดับ ให้เป็นไปตามความเห็นชอบของคณะกรรมการ อกท. แต่ละระดับ

ให้คณะกรรมการ อกท.ระดับชาติ กำหนดกิจกรรมการประชุมวิชาการ อกท.ระดับชาติ ตั้งแต่ต้นปีการศึกษา

ข้อ ๒๙ ให้คณะกรรมการตัดสินการประกวด แสดงและแข่งขัน ปิดประกาศวิธีการตัดสินการประกวด แสดง และแข่งขัน ทุกกิจกรรม ณ สถานที่จัดกิจกรรมนั้น ๆ

ข้อ ๓๐ ให้ฝ่ายทะเบียนการประชุมวิชาการ อกท.ระดับภาคและ อกท.ระดับชาติ ดำเนินการรับลงทะเบียนสมาชิกผู้เข้าร่วมการประชุมวิชาการ อกท.แต่ละระดับ

ให้ครูที่ปรึกษาคณะกรรมการดำเนินงาน อกท.ระดับหน่วย เป็นผู้ดำเนินการลงทะเบียนให้แก่สมาชิกผู้เข้าร่วมกิจกรรม ทุกกิจกรรมที่มีการจัดอันดับและนับคะแนน คิดเป็นรายบุคคล ทุกระดับ คนละ ๕๐ บาท

เว้นแต่ กิจกรรมที่มีสมาชิกเข้าร่วมตั้งแต่ ๔ ถึง ๙ คนชำระค่าลงทะเบียนกิจกรรม ละ ๒๐๐ บาท กิจกรรมที่มีสมาชิกเข้าร่วมตั้งแต่ ๑๐ คนขึ้นไป ชำระค่าลงทะเบียนกิจกรรม ละ ๕๐๐ บาท และกิจกรรมสัมมนาผลงานทางวิชาการ ชำระค่าลงทะเบียนคนละ ๑๐๐ บาท

ข้อ ๓๑ ให้ฝ่ายทะเบียนการประชุมวิชาการ อกท. ปิดประกาศ ผลคะแนนและอันดับที่ การประกวด แสดงและแข่งขัน ของบุคคลหรือทีมที่เข้าประกวด แสดงและแข่งขัน ทุกคนหรือทุกทีม เรียงตามอันดับที่ ที่คณะกรรมการตัดสิน รายงานผล

ข้อ ๓๒ ให้ฝ่ายทะเบียนการประชุมวิชาการ อกท. จัดทำและมอบเกียรติบัตร แก่ อกท.ระดับหน่วยหรือสมาชิก ที่ร่วมกิจกรรมการประชุมวิชาการ จนได้รับการตัดสินตั้งแต่ อันดับที่ ๑ ถึง ๓ และมอบเกียรติบัตรแก่ผู้เข้าแข่งขัน ที่ผ่านเกณฑ์มาตรฐานระดับต่าง ๆ

ข้อ ๓๓ ให้ฝ่ายทะเบียนการประชุมวิชาการ อกท. มอบหนังสือสำคัญ แก่หน่วย อกท.หรือสมาชิก ผู้บริหาร ครู คณาจารย์ ที่ได้รับการแต่งตั้งและปฏิบัติหน้าที่ในตำแหน่งต่าง ๆ หรือมอบให้แก่สมาชิก หรือหน่วย อกท.ที่ได้รับการยกย่องเชิดชูเกียรติ

ข้อ ๓๔ ให้ฝ่ายทะเบียนการประชุมวิชาการ อกท. ระดับภาคและระดับชาติ จัดทำและมอบโล่ แก่หน่วย อกท. ที่ชนะการประชุมวิชาการ อกท.ระดับภาคและระดับชาติ อันดับที่ ๑ ถึง ๓

ข้อ ๓๕ ให้ฝ่ายทะเบียนการประชุมวิชาการ อกท.ระดับชาติ จัดทำและมอบโล่ แก่ อกท.ภาค ที่ชนะอันดับที่ ๑ การประชุมวิชาการ อกท.ระดับชาติ

ข้อ ๓๖ ให้จัดพิธีการรับและมอบถ้วยรางวัลพระราชทาน สมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารี แก่ อกท.ภาค ที่ชนะอันดับที่ ๑ การประชุมวิชาการ อกท.ระดับชาติ

หลักเกณฑ์การรักษา มอบ รับ ถ้วยรางวัลพระราชทาน สมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารี เป็นไปตามหลักเกณฑ์ที่กำหนด

ข้อ ๓๗ ให้ฝ่ายทะเบียนการประชุมวิชาการ อกท. จัดทำรายงานสรุปผลการประชุมวิชาการอกท. เมื่อเสร็จสิ้นการประชุมวิชาการ อกท.

**ตอนที่ ๗**

**การเลือกสถานที่และประธานคณะกรรมการดำเนินการ จัดการประชุมวิชาการ อกท.**

ข้อ ๓๘ การประชุมวิชาการ อกท. ระดับหน่วย ให้ใช้สถานที่ของสถานศึกษานั้นและให้หัวหน้าสถานศึกษาเป็นประธานดำเนินการจัดการประชุมวิชาการ อกท. ระดับหน่วย

ข้อ ๓๙ การประชุมวิชาการ อกท. ระดับภาค ให้ใช้สถานศึกษา ที่คณะกรรมการ อกท. ระดับภาค พิจารณาคัดเลือกและให้หัวหน้าสถานศึกษานั้นเป็นประธานดำเนินการจัดการประชุมวิชาการ อกท. ระดับภาค

หรือสถานที่ ที่คณะกรรมการ อกท. ระดับภาค พิจารณาคัดเลือกและให้คณะกรรมการ อกท. ระดับภาค พิจารณาคัดเลือกหัวหน้าสถานศึกษาในภาคนั้น ๆ เป็นประธานดำเนินการจัดการประชุมวิชาการ อกท. ระดับภาค

ข้อ ๔๐ การประชุมวิชาการ อกท. ระดับชาติ ให้ใช้สถานศึกษา ที่คณะกรรมการ อกท.ระดับชาติ พิจารณาคัดเลือกร่วมกับประธานกรรมการอำนวยการ อกท.ระดับหน่วยทุกหน่วย และให้หัวหน้าสถานศึกษานั้นเป็นประธานดำเนินการจัดการประชุมวิชาการ อกท. ระดับชาติหรือสถานที่ ที่คณะกรรมการ อกท. ระดับชาติ พิจารณาคัดเลือกร่วมกับประธานกรรมการอำนวยการ อกท.ระดับหน่วยทุกหน่วย และให้พิจารณาหัวหน้าสถานศึกษาเป็นประธานดำเนินการจัดการประชุมวิชาการ อกท. ระดับชาติ

ข้อ ๔๑ การพิจารณาคัดเลือกสถานที่การประชุมวิชาการ อกท. ระดับภาคและระดับชาติ ให้ดำเนินการประชุมพิจารณาคัดเลือกระหว่างการประชุมวิชาการ อกท. ระดับนั้น ๆ และพิจารณาคัดเลือกสถานที่ล่วงหน้าไว้ไม่ต่ำกว่า ๒ ปีการศึกษา

**ตอนที่ ๘**

**หลักเกณฑ์ รายละเอียดประกอบวิธีการปฏิบัติว่าด้วยการประชุมวิชาการ อกท.**

ข้อ ๔๒ ให้ อกท. กำหนดหลักเกณฑ์ รายละเอียด ประกอบวิธีการปฏิบัติของ อกท.ว่าด้วยการประชุมวิชาการ องค์การเกษตรกรในอนาคตแห่งประเทศไทย. ในพระราชูปถัมภ์สมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารี ของกิจกรรมต่อไปนี้คือ

๔๒.๑ กิจกรรม วิชาการ

๔๒.๑.๑ การสัมมนาผลงานทางวิชาการ

(๑) กลุ่มวิชาชีพเกษตรกรรมและที่เกี่ยวข้อง

(๒) การทดลองวิจัย

๔๒.๑.๓ การประกวดนิทรรศการทางการเกษตร

๔๒.๑.๔ การประกวดสิ่งประดิษฐ์ของคนรุ่นใหม่

๔๒.๑.๕ การแข่งขันทักษะวิชาชีพ

๔๒.๑.๖ การประกวด แสดงผลงานกิจกรรมเด่นของหน่วย อกท.

๒๗.๑.๗ การประกวดผลผลิต ผลิตภัณฑ์ทางการเกษตร (ถ้ามี)

๔๒.๒ กิจกรรม เชิดชูเกียรติ

๔๒.๒.๑ การประกวดหน่วย อกท.ร่วมกิจกรรมดีเด่น ระหว่างการประชุมวิชาการ อกท.ระดับภาค และ อกท.ระดับชาติ

๔๒.๒.๒ หลักเกณฑ์การพิจารณาคัดเลือกศิษย์เก่า อกท. ดีเด่นทุกระดับ

๔๒.๒.๓ หลักเกณฑ์การพิจารณาผู้ทำคุณประโยชน์แก่ อกท.ระดับต่าง ๆ

๔๒.๓ กิจกรรม เผยแพร่ผลงานขององค์การ

๔๒.๓.๑ การแสดงผลงาน กิจกรรมของหน่วย อกท.

๔๒.๓.๒ การประกวด แสดงผลผลิตทางการเกษตร

๔๒.๓.๒ การประกวด แสดงผลิตภัณฑ์ทางการเกษตร

๔๒.๔ กิจกรรม อนุรักษ์และสืบสาน ศิลปวัฒนธรรม ประเพณี และภูมิปัญญาไทย การประกวด แสดงนันทนาการ

๔๒.๕ หลักเกณฑ์การยื่นอุทธรณ์ผลการตัดสิน การประกวด แสดงและแข่งขัน

๔๒.๖ รายละเอียดมาตรฐานกิจกรรมการประชุมวิชาการ

**ตอนที่ ๙**

**การรักษาการและการใช้วิธีการปฏิบัตินี้**

ข้อ ๔๓ ให้ประธานกรรมการอำนวยการ อกท. ระดับชาติ รักษาการให้เป็นไปตามวิธีการปฏิบัตินี้

ข้อ ๔๔ ให้ใช้วิธีการปฏิบัตินี้ ตั้งแต่วันถัดจากวันประกาศใช้วิธีการปฏิบัตินี้เป็นต้นไป

ประกาศ ณ วันที่ ๒๕ เดือน เมษายน พ.ศ. ๒๕๖๒

( นายประเวศ วรางกูร )

ประธานกรรมการอำนวยการ องค์การเกษตรกรในอนาคตแห่งประเทศไทย

ในพระราชูปถัมภ์ ฯ ระดับชาติ ประจำปีการศึกษา ๒๕๖๐ - ๒๕๖๑