**วิธีการปฏิบัติขององค์การเกษตรกรในอนาคตแห่งประเทศไทย**

**ในพระราชูปถัมภ์สมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารี**

**ว่าด้วย การบริหารสำนักงาน**

# พ.ศ.๒๕๖๒

ระเบียบสำนักงานคณะกรรมการการอาชีวศึกษาว่าด้วยองค์การเกษตรกรในอนาคตแห่งประเทศไทย ในพระราชูปถัมภ์สมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารี พ.ศ. ๒๕๕๙ หมวด ๖ ข้อ ๓๕.๗ กำหนดให้องค์การเกษตรกรในอนาคตแห่งประเทศไทย ในพระราชูปถัมภ์ สมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารี ดำเนินกิจกรรมเพื่อการพัฒนาคุณภาพและความเป็นเลิศทางวิชาชีพของสมาชิก อกท. ภายใต้การเรียนรู้โดยการปฏิบัติจริง สถานการณ์จริง

ดังนั้นเพื่อให้การดำเนินการเกี่ยวกับการบริหารสำนักงาน มีความสอดคล้องเป็นรูปแบบเดียวกันทั่วประเทศ อาศัยอำนาจตามระเบียบสำนักงานคณะกรรมการการอาชีวศึกษา ว่าด้วยองค์การเกษตรกรในอนาคตแห่งประเทศไทย ในพระราชูปถัมภ์ สมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารี พ.ศ. ๒๕๕๙ หมวด ๗ ข้อ ๓๗ แก้ไข ด้วยการยกเลิก วิธีการปฏิบัติของ อกท. ว่าด้วยการบริหารสำนักงาน พ.ศ. ๒๕๕๔ และกำหนดวิธีการปฏิบัติไว้ดังนี้

**ตอนที่ ๑**

**สำนักงาน**

ข้อ ๑ สำนักงานองค์การเกษตรกรในอนาคตแห่งประเทศไทย ในพระราชูปถัมภ์สมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารี มี ๓ ระดับดังนี้

๑.๑ สำนักงาน อกท. ระดับหน่วย หมายถึง สำนักงานขององค์การเกษตรกรในอนาคตแห่งประเทศไทย ในพระราชูปถัมภ์สมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารี เรียกชื่อภาษาไทยว่า

สำนักงานองค์การเกษตรกรในอนาคตแห่งประเทศไทย

ในพระราชูปถัมภ์สมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารี

หน่วย ….

และเรียกชื่อตามภาษาอังกฤษว่า

THE FUTURE FARMERS OF THAILAND ORGANIZATION

UNDER THE ROYAL PATRONAGE OF H.R.H. PRINCESS MAHA CHAKRI SIRINDHORN

………. CHAPTER ”

๑.๒ สำนักงาน อกท.ระดับภาค หมายถึง สำนักงานขององค์การเกษตรกรในอนาคตแห่งประเทศไทย ในพระราชูปถัมภ์สมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารี ระดับภาค

เรียกชื่อภาษาไทยว่า

สำนักงานองค์การเกษตรกรในอนาคตแห่งประเทศไทย

ในพระราชูปถัมภ์สมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารี

ภาค ….

และเรียกชื่อภาษาอังกฤษว่า

THE FUTURE FARMERS OF THAILAND ORGANIZATION

UNDER THE ROYAL PATRONAGE OF H.R.H. PRINCESS MAHA CHAKRI SIRINDHORN

………. REGION

๑.๓ สำนักงาน อกท. ระดับชาติ หมายถึง สำนักงานขององค์การเกษตรกรในอนาคตแห่งประเทศไทย ในพระราชูปถัมภ์สมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารี

เรียกชื่อภาษาไทยว่า

สำนักงานองค์การเกษตรกรในอนาคตแห่งประเทศไทย

ในพระราชูปถัมภ์สมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารี ระดับชาติ

และเรียกชื่อภาษาอังกฤษว่า

THE FUTURE FARMERS OF THAILAND ORGANIZATION

UNDER THE ROYAL PATRONAGE OF H.R.H. PRINCESS MAHA CHAKRI SIRINDHORN

NATIONAL FFT CENTER

ข้อ ๒ การจัดตั้งและการบริหารสำนักงาน อกท. แต่ละระดับ

๒.๑ สำนักงาน อกท. ระดับหน่วย

๒.๑.๑ ให้หน่วย อกท. จัดให้มีสำนักงาน อกท. ระดับหน่วย

๒.๑.๒ การบริหารสำนักงาน อกท. ระดับหน่วย ให้เป็นไปตามอำนาจหน้าที่ของคณะกรรมการ อกท. ระดับหน่วย

๒.๒ สำนักงาน อกท. ระดับภาค

๒.๒.๑ ให้ อกท. ระดับภาค จัดให้มีสำนักงาน อกท. ระดับภาค

๒.๒.๒ การบริหารสำนักงาน อกท.ระดับภาค ให้เป็นไปตามอำนาจหน้าที่ของคณะกรรมการ อกท.ระดับภาค

๒.๓ สำนักงาน อกท. ระดับชาติ

๒.๓.๑ ให้ อกท. ระดับชาติ จัดให้มีสำนักงาน อกท.ระดับชาติ

๒.๓.๒ การบริหารสำนักงาน อกท. ระดับชาติ ให้เป็นไปตามอำนาจหน้าที่ของคณะกรรมการ อกท.ระดับชาติ

# ตอนที่ ๒

**หน้าที่และโครงสร้างการบริหารสำนักงาน อกท.**

ข้อ ๓ หน้าที่ของสำนักงาน อกท.

๓.๑ สำนักงาน อกท. ระดับหน่วย

๓.๑.๑ เป็นศูนย์กลางการบริหาร อกท.ระดับหน่วย

๓.๑.๒ เป็นศูนย์ข้อมูลและสารสนเทศของ อกท.ระดับหน่วย

๓.๑.๓ เป็นศูนย์ประสานการดำเนินกิจกรรมของสมาชิก

๓.๑.๔ เป็นศูนย์ประสานและส่งเสริมกิจกรรมของสมาชิกวิสามัญ

๓.๑.๕ เป็นศูนย์กลางทางธุรกิจและหารายได้ของ อกท.ระดับหน่วย

๓.๑.๖ มีหน้าที่ตามที่คณะกรรมการ อกท.ระดับหน่วย มอบหมาย

๓.๒ สำนักงาน อกท.ระดับภาค

๓.๒.๑ เป็นศูนย์กลางการบริหาร อกท.ระดับภาค

๓.๒.๒ เป็นศูนย์กลางพัฒนาวิชาการ อกท.ระดับภาค

๓.๒.๓ เป็นศูนย์ข้อมูลและสารสนเทศของ อกท.ระดับภาค

๓.๒.๔ เป็นศูนย์พัฒนาบุคลากร อกท.ระดับภาค

๓.๒.๕ เป็นศูนย์กลางทางธุรกิจและหารายได้ของ อกท.ระดับภาค

๓.๒.๖ เป็นศูนย์ประสานและส่งเสริมกิจกรรมของสมาชิกวิสามัญระดับภาค

๓.๒.๗ เป็นศูนย์ประสานงานวิเทศสัมพันธ์ของ อกท.ระดับภาค

๓.๒.๘ มีหน้าที่ตามที่คณะกรรมการ อกท.ระดับภาค มอบหมาย

๓.๓ สำนักงาน อกท.ระดับชาติ

๓.๓.๑ เป็นศูนย์กลางการบริหาร อกท.ระดับชาติ

๓.๓.๒ เป็นศูนย์กลางพัฒนาวิชาการ อกท.ระดับชาติ

๓.๓.๓ เป็นศูนย์ข้อมูลและสารสนเทศของ อกท.ระดับชาติ

๓.๓.๔ เป็นศูนย์พัฒนาบุคลากร อกท.ระดับชาติ

๓.๓.๕ เป็นศูนย์กลางทางธุรกิจและหารายได้ของ อกท.ระดับชาติ

๓.๓.๖ เป็นศูนย์ประสานการดำเนินกิจกรรมของสมาชิก

๓.๓.๗ เป็นศูนย์ประสานและส่งเสริมกิจกรรมของสมาชิกวิสามัญระดับชาติ

๓.๓.๘ เป็นศูนย์ประสานงานการวิเทศสัมพันธ์ของ อกท.ระดับชาติ

๓.๓.๙ มีหน้าที่ตามที่คณะกรรมการ อกท.ระดับชาติ มอบหมาย

ข้อ ๔ โครงสร้างการบริหารสำนักงาน อกท. แต่ละระดับ

๔.๑ โครงสร้างการบริหารสำนักงาน อกท.ระดับหน่วย

คณะกรรมการดำเนินงาน อกท.

ระดับหน่วย

* รองนายก
* ผู้สื่อข่าว
* ปฏิคม
* เหรัญญิก

หัวหน้าสำนักงาน อกท.ระดับหน่วย

(นายก อกท.ระดับหน่วย)

คณะกรรมการชมรมวิชาชีพ

ครูที่ปรึกษา

อกท.ระดับหน่วย

คณะกรรมการอำนวยการ อกท.ระดับหน่วย

สมาชิก อกท.

๔.๒ โครงสร้างการบริหารสำนักงาน อกท.ระดับภาค

คณะกรรมการอำนวยการ อกท.ระดับภาค

คณะกรรมการฝ่ายต่าง ๆ

ตามหน้าที่สำนักงาน อกท.ระดับภาค

* ฝ่ายพัฒนาวิชาการ
* ฝ่ายข้อมูลและสารสนเทศ
* ฝ่ายพัฒนาบุคลากร
* ฝ่ายธุรกิจและหารายได้
* ฝ่ายประสานงานสมาชิกวิสามัญ
* ฝ่ายวิเทศสัมพันธ์
* ฝ่ายอื่น ๆที่ได้รับการแต่งตั้ง

สมาชิก อกท.

คณะกรรมการดำเนินงาน อกท.

และ

ครูที่ปรึกษาระดับภาค

หัวหน้าสำนักงาน อกท.ระดับภาค

(ประธานกรรมการอำนวยการ อกท. หน่วยที่ตั้งสำนักงาน อกท.ระดับภาค)

๔.๓ โครงสร้างการบริหารสำนักงาน อกท.ระดับชาติ

คณะกรรมการอำนวยการ อกท.ระดับชาติ

คณะกรรมการฝ่ายต่าง ๆ

ตามหน้าที่สำนักงาน อกท.ระดับชาติ

* ฝ่ายพัฒนาวิชาการ
* ฝ่ายข้อมูลและสารสนเทศ
* ฝ่ายพัฒนาบุคลากร
* ฝ่ายธุรกิจและหารายได้
* ฝ่ายประสานงานสมาชิกวิสามัญ
* ฝ่ายวิเทศสัมพันธ์
* ฝ่ายอื่น ๆที่ได้รับการแต่งตั้ง

สมาชิกอกท.

คณะกรรมการดำเนินงาน อกท.

และ

ครูที่ปรึกษาระดับชาติ

หัวหน้าสำนักงาน อกท.ระดับชาติ

**ตอนที่ ๓**

**คณะกรรมการบริหารสำนักงาน อกท. บุคลากร และหน้าที่รับผิดชอบ**

ข้อ ๕ ให้คณะกรรมการอำนวยการ อกท. แต่ละระดับ ทำหน้าที่เป็นคณะกรรมการบริหารสำนักงาน อกท.

ข้อ ๖ บุคลากรประจำสำนักงาน อกท.

๖.๑ หัวหน้าสำนักงาน อกท.

๖.๑.๑ ให้ นายก อกท.ระดับหน่วย ทำหน้าที่หัวหน้าสำนักงาน อกท.ระดับหน่วย

๖.๑.๒ ให้ประธานกรรมการอำนวยการ อกท.ระดับหน่วยที่ตั้งสำนักงาน อกท.ระดับภาค ทำหน้าที่เป็นหัวหน้าสำนักงาน อกท.ระดับภาค

๖.๑.๓ หัวหน้าสำนักงาน อกท.ระดับชาติ มาจากการพิจารณาเห็นชอบของคณะกรรมการ อกท.ระดับชาติ และประธานกรรมการอำนวยการ อกท.ระดับชาติ เป็นผู้ประกาศแต่งตั้ง

๖.๒ เจ้าหน้าที่สำนักงาน อกท. แต่ละระดับให้มีเจ้าหน้าที่ประจำสำนักงานเพื่อทำหน้าที่ต่าง ๆ ของสำนักงาน

๖.๒.๑ ให้คณะกรรมการดำเนินงาน อกท.ระดับหน่วย ทำหน้าที่เป็นเจ้าหน้าที่สำนักงาน อกท.ระดับหน่วย

๖.๒.๒ หัวหน้าสำนักงาน อกท.ระดับภาค พิจารณาแต่งตั้ง ตามความเหมาะสม

๖.๒.๓ สำนักงาน อกท.ระดับชาติ ให้ประธานกรรมการอำนวยการ อกท.ระดับชาติ แต่งตั้งตามความเห็นชอบของคณะกรรมการอำนวยการ อกท.ระดับชาติ

๖.๓ เจ้าหน้าที่อื่น ๆ ให้คณะกรรมการ อกท. แต่ละระดับ พิจารณา แต่งตั้งหรือจ้าง ตามความเหมาะสม

ข้อ ๗ หน้าที่รับผิดชอบ

๗.๑ คณะกรรมการบริหารสำนักงาน อกท.แต่ละระดับ มีหน้าที่

๗.๑.๑ กำหนดแนวทาง นโยบาย การบริหารจัดการสำนักงาน อกท.

๗.๑.๒ ให้การสนับสนุน อำนวยความสะดวกแก่หัวหน้าสำนักงาน เจ้าหน้าที่สำนักงาน อกท.

๗.๒ หัวหน้าสำนักงาน อกท.แต่ละระดับ

๗.๒.๑ บริหารจัดการสำนักงาน อกท. ตามแนวทาง นโยบาย การบริหารจัดการสำนักงาน อกท.ของคณะกรรมการบริหารสำนักงาน

๗.๒.๒ ให้บริการแก่คณะกรรมการดำเนินงาน อกท.ในการดำเนินกิจกรรม

๗.๒.๓ ดูแลงานธุรการประเภทงาน สารบัญ การเงิน บัญชี พัสดุ ข้อมูล สารสนเทศ งานประชาสัมพันธ์ หรืองานอื่น ๆ ที่ได้รับการมอบหมายจากคณะกรรมการบริหารสำนักงาน อกท.ระดับนั้น ๆ

๗.๒.๔ ให้บริการและอำนวยความสะดวกแก่คณะกรรมการฝ่ายต่าง ๆ ที่คณะกรรมการอำนวยการ อกท. ในระดับนั้น แต่งตั้งมอบหมายหน้าที่ให้รับผิดชอบเช่น งานพัฒนาวิชาการ งานพัฒนาบุคลากร งานวิเทศสัมพันธ์ งานสมาชิกวิสามัญ งานธุรกิจและหารายได้ งานสิทธิประโยชน์ หรืองานอื่น ๆ ที่ต้องใช้สำนักงาน อกท.เป็นศูนย์กลางการปฏิบัติงาน

๗.๓ เจ้าหน้าที่สำนักงาน อกท. แต่ละระดับ ปฏิบัติหน้าที่ตามที่หัวหน้าสำนักงานพิจารณามอบหมาย

ข้อ ๘ วาระการทำงาน

๘.๑ คณะกรรมการบริหารสำนักงาน อกท.แต่ละระดับ มีวาระการทำงานตามวาระการปฏิบัติงานของคณะกรรมการอำนวยการ อกท.ระดับนั้น ๆ

๘.๒ หัวหน้าสำนักงาน อกท.

๘.๒.๑ หัวหน้าสำนักงาน อกท.ระดับหน่วย มีวาระตามการดำรงตำแหน่งนายก อกท.

๘.๒.๒ หัวหน้าสำนักงาน อกท.ระดับภาค มีวาระการทำงานตามการดำรงตำแหน่งหัวหน้าสถานศึกษาที่ตั้งของสำนักงาน อกท.ระดับภาค

๘.๒.๓ หัวหน้าสำนักงาน อกท.ระดับชาติ มีวาระละ ๒ ปีการศึกษา ตามวาระของประธานกรรมการอำนวยการ อกท.ระดับชาติ และในกรณีที่มีการเปลี่ยนบุคคลที่ทำหน้าที่หัวหน้าสำนักงาน อกท.ระดับชาติ ขณะที่ยังไม่ครบวาระ ให้ผู้ที่ได้รับการแต่งตั้งให้ทำหน้าที่หัวหน้าสำนักงาน ตามเวลาเหลืออยู่และถือว่าเป็น ๑ วาระการทำงาน

การสรรหาหัวหน้าสำนักงาน อกท.ระดับชาติ ในกรณีที่จะหมดวาระการทำงานให้คณะกรรมการอำนวยการ อกท.ระดับชาติ พิจารณาคัดเลือกและประกาศแต่งตั้งให้แล้วเสร็จภายในเดือนกุมภาพันธ์ ส่วนการพิจารณาคัดเลือกกรณีที่หัวหน้าสำนักงานว่างด้วยกรณีอื่นนอกจากการหมดวาระ ให้ดำเนินการตามการกำหนดของประธานกรรมการอำนวยการ อกท.ระดับชาติ แต่จะต้องแล้วเสร็จภายใน ๖๐ วันนับจากวันที่ตำแหน่งหัวหน้าสำนักงานว่างลง และให้ประธานกรรมการอำนวยการ อกท.ระดับชาติ รักษาการในตำแหน่งหัวหน้าสำนักงาน อกท.ระดับชาติ แทนจนกว่าจะมีผู้ได้รับการแต่งตั้ง

๘.๓ เจ้าหน้าที่สำนักงาน

๘.๓.๑ เจ้าหน้าที่สำนักงาน อกท.ระดับหน่วย มีวาระตามการดำรงตำแหน่งคณะกรรมการดำเนินงาน อกท.ระดับหน่วย

๘.๓.๒ เจ้าหน้าที่สำนักงาน อกท. ระดับภาคและสำนักงาน อกท.ระดับชาติ เป็นไปตามที่หัวหน้าสำนักงาน อกท.ระดับภาค หรือ สำนักงาน อกท.ระดับชาติ กำหนด

**ตอนที่ ๔**

**การบริหารสำนักงานและการจัดสำนักงาน**

ข้อ ๙ สำนักงานแต่ละระดับ เสนอแผนการปฏิบัติงานต่อคณะกรรมการบริหารสำนักงานประจำปีการศึกษา ภายในวันที่ ๓๐ มิถุนายน ของทุกปี

ข้อ ๑๐ หัวหน้าสำนักงาน อกท.ระดับ หน่วยและระดับภาค ไม่มีค่าตอบแทนในการดำเนินการในฐานะหัวหน้าสำนักงาน อกท.

ข้อ ๑๑ ให้คณะกรรมการอำนวยการ อกท.แต่ละระดับพิจารณาจัดสรรงบประมาณเพื่อเป็นค่าใช้จ่ายของสำนักงานให้แก่สำนักงาน อกท.แต่ละระดับ ตามที่หัวหน้าสำนักงานเสนอแผนการปฏิบัติงาน

ข้อ ๑๒ หัวหน้าสำนักงาน อกท.ระดับชาติ

๑๒.๑ การเดินทางไปนอกสถานที่เพื่อติดต่อประสานงานที่เกี่ยวข้องกับกิจกรรมของสำนักงาน อกท.ระดับชาติ และมีความจำเป็นต้องมีค่าใช้จ่าย ต้องได้รับการอนุมัติจากประธานกรรมการอำนวยการ อกท.ระดับชาติและเบิกจ่ายค่าเบี้ยเลี้ยง ที่พัก และยานพาหนะเดินทางได้ตามอัตราของทางราชการหรือตามที่ประธานกรรมการอำนวยการ อกท.ระดับชาติ พิจารณาอนุมัติ

๑๒.๒ กรณีที่หัวหน้าสำนักงาน อกท.ระดับชาติ ไม่ได้เป็นข้าราชการหรือมีเงินประจำใด ๆ ให้คณะกรรมการบริหารสำนักงาน อกท.ระดับชาติ พิจารณาจัดสรร ค่าตอบแทนในการดำเนินการในฐานะหัวหน้าสำนักงาน อกท.ระดับชาติ ตามความเหมาะสม

๑๒.๓ หัวหน้าสำนักงาน อกท.ระดับชาติ สามารถเบิกจ่ายค่ารับรองในกิจการดำเนินงานจากกองทุนสวัสดิการ ปีละไม่เกิน ๑๐,๐๐๐ บาท

ข้อ ๑๓ การเก็บรักษาเงิน

๑๓.๑ สำนักงาน อกท.ระดับหน่วย สามารถเก็บรักษาเงินสดได้ไม่เกินตามวิธีการปฏิบัติของ อกท. ว่าด้วยการบริหารการเงิน

๑๓.๒ สำนักงาน อกท.ระดับภาค สามารถเก็บรักษาเงินสดได้ไม่เกิน ๑๐,๐๐๐ บาท และมีอำนาจอนุมัติทดรองจ่ายได้ไม่เกินครั้งละ ๕๐,๐๐๐ บาท โดยต้องเบิกและส่งเงินยืมให้เสร็จสิ้นภายใน ๓๐ วันนับตั้งแต่วันที่อนุมัติทดรองจ่าย

๑๓.๓ สำนักงาน อกท.ระดับชาติ สามารถเก็บรักษาเงินสดได้ไม่เกิน ๕๐,๐๐๐ บาท และมีอำนาจอนุมัติทดรองจ่ายได้ไม่เกินครั้งละ ๑๐๐,๐๐๐ บาท โดยต้องเบิกและส่งเงินยืมให้เสร็จสิ้นภายใน ๓๐ วันนับตั้งแต่วันที่อนุมัติทดรองจ่าย

๑๓.๔ หัวหน้าสำนักงาน อกท.ระดับชาติ มีอำนาจในการอนุมัติจัดซื้อ จัดจ้าง ทำสัญญา ภายในวงเงินไม่เกิน ๑,๐๐๐,๐๐๐ บาท (หนึ่งล้านบาทถ้วน)

๑๓.๕ กรณีที่ สำนักงาน อกท.ระดับชาติ จะจัดซื้อ จัดจ้าง ทำสัญญา เกินวงเงิน ๑,๐๐๐,๐๐๐ บาท (หนึ่งล้านบาทถ้วน) ให้ลงนามจัดซื้อ จัดจ้าง หรือทำสัญญา โดยประธานกรรมการอำนวยการ อกท.ระดับชาติ

ข้อ ๑๔ ให้สำนักงาน อกท. แต่ละระดับ มีคณะกรรมการเก็บรักษาเงิน จำนวน ๓ คน ที่ได้รับการแต่งตั้งจากประธานกรรมการอำนวยการ อกท. โดยคณะกรรมการรักษาเงินอาจเป็นบุคลากรประจำสำนักงาน อกท.ระดับชาติ หรือไม่ก็ได้ตาม ที่ประธานกรรมการอำนวยการ อกท. แต่ละระดับเห็นเหมาะสม

ข้อ ๑๕ การสั่งจ่ายเงินหรือการสั่งจ่ายเช็ค ของสำนักงาน อกท.แต่ละระดับ ให้มีผู้ลงนาม ๒ ใน ๓ ของกรรมการรักษาเงิน

ข้อ ๑๖ ให้คณะกรรมการบริหารสำนักงาน อกท. แต่ละระดับ แต่งตั้งกรรมการตรวจสอบการเงินและบัญชีของสำนักงาน อกท.แต่ละระดับ และให้รายงานผลการตรวจสอบการเงินและบัญชีต่อประธานกรรมการบริหารสำนักงาน อกท.แต่ละระดับ ก่อนสิ้นเดือนมีนาคมของแต่ละปี และก่อนการส่งมอบงานของคณะกรรมการดำเนินงาน อกท.แต่ละระดับ

ข้อ ๑๗ สำนักงาน อกท.ทุกระดับ จะต้องจัดทำทะเบียนพัสดุ บัญชีรายรับรายจ่าย ให้เป็นปัจจุบันและสรุปผลการดำเนินงานในรอบปี โดยอิงระเบียบทางราชการ แล้วรายงานให้คณะกรรมการ อกท. ภายใน ๓๑ มีนาคม ของแต่ละปี

ข้อ ๑๘ การจัดสำนักงาน อกท.แต่ละระดับ จัดให้มีส่วนที่สำคัญต่าง ๆ เช่น

๑๘.๑ ที่ทำงานคณะกรรมการดำเนินงาน อกท.

๑๘.๒ ที่ทำงานคณะกรรมการฝ่ายต่าง ๆ

๑๘.๓ ที่ทำงานหัวหน้าสำนักงาน อกท.

๑๘.๔ ที่ประชุม

๑๘.๕ ที่เก็บพัสดุ

๑๘.๖ ป้ายสำนักงาน อกท.แต่ละระดับ ให้เป็นไปตามที่กำหนดในการเรียกชื่อสำนักงานตามวิธีการปฏิบัตินี้ โดยมีขนาดและรูปแบบ ตามความเหมาะสม

# ตอนที่ ๕

**การยุบหรือเลิกสำนักงาน อกท.**

ข้อ ๑๙ เมื่อมีการยุบหรือเลิกสำนักงาน ให้ทรัพย์สินและพัสดุต่าง ๆ ที่อยู่ในการครอบครองของสำนักงาน อกท. ตกเป็นขององค์การเกษตรกรในอนาคตแห่งประเทศไทย ในพระราชูปถัมภ์สมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารี ระดับนั้น ๆ และหรือแหล่งที่มาจากหน่วยงานหรือองค์กรต่าง ๆ ที่เป็นเจ้าของกรรมสิทธิ์เดิม

# ตอนที่ ๖

**การรักษาการและการใช้วิธีการปฏิบัติ**

ข้อ ๒๐ ให้ประธานกรรมการอำนวยการ อกท. ระดับชาติ รักษาการให้เป็นไปตามวิธีการปฏิบัตินี้

ข้อ ๒๑ ให้ใช้วิธีการปฏิบัตินี้ ตั้งแต่วันถัดจากวันประกาศใช้วิธีการปฏิบัตินี้เป็นต้นไป

ประกาศ ณ วันที่ ๒๕ เดือน เมษายน พ.ศ. ๒๕๖๒

( นายประเวศ วรางกูร )

ประธานกรรมการอำนวยการ องค์การเกษตรกรในอนาคตแห่งประเทศไทย

ในพระราชูปถัมภ์ ฯ ระดับชาติ ประจำปีการศึกษา ๒๕๖๐ - ๒๕๖๑