# **รายละเอียดแนวทาง**

# **การจัดการแข่งขันทักษะวิชาชีพฐานสมรรถนะ ระดับประกาศนียบัตรวิชาชีพ**

# **สาขาบริหารธุรกิจ พ.ศ. ๒๕๖๒**

**ประกอบวิธีการปฏิบัติขององค์การเกษตรกรในอนาคตแห่งประเทศไทย**

**ในพระราชูปถัมภ์สมเด็จพระเทพรัตนราชสุดา ฯ สยามบรมราชกุมารี**

**ว่าด้วยการประชุมวิชาการ พ.ศ. ๒๕๖๒**

…………………………………………………..

วิธีการปฏิบัติขององค์การเกษตรกรในอนาคตแห่งประเทศไทย ในพระราชูปถัมภ์สมเด็จพระเทพรัตนราชสุดา ฯ สยามบรมราชกุมารี ว่าด้วยการประชุมวิชาการ พ.ศ.๒๕๖๒ ตอนที่ ๘ ข้อ ๔๒ (๔๒.๑.๕) กำหนดให้องค์การเกษตรกรในอนาคตแห่งประเทศไทย ในพระราชูปถัมภ์ฯ กำหนดรายละเอียดประกอบวิธีการปฏิบัติการจัดการแข่งขันทักษะวิชาชีพในการประชุมวิชาการขององค์การ

ดังนั้นเพื่อให้การดำเนินการเกี่ยวกับการประชุมวิชาการ มีความสอดคล้องเป็นรูปแบบเดียวกันทั่วประเทศ อาศัยอำนาจตามระเบียบสำนักงานคณะกรรมการการอาชีวศึกษา ว่าด้วยองค์การเกษตรกรในอนาคตแห่งประเทศไทย ในพระราชูปถัมภ์สมเด็จพระเทพรัตนราชสุดา ฯ สยามบรมราชกุมารี พ.ศ. ๒๕๕๙ หมวด ๗ ข้อ ๓๗ จึงกำหนดรายละเอียดแนวทางการจัดการแข่งขันทักษะวิชาชีพฐานสมรรถนะ ระดับประกาศนียบัตรวิชาชีพสาขาบริหารธุรกิจ พ.ศ.๒๕๖๒ ประกอบวิธีการปฏิบัติขององค์การเกษตรกรในอนาคตแห่งประเทศไทย ว่าด้วยการประชุมวิชาการ ในพระราชูปถัมภ์ฯ พ.ศ.๒๕๖๒ ใหม่ไว้ดังนี้

**ตอนที่ ๑**

**วัตถุประสงค์**

ข้อ ๑ เพื่อเป็นการนำความรู้ ความสามารถ ทักษะและประสบการณ์ ของสมาชิกองค์การเกษตรกรในอนาคตแห่งประเทศไทย ในพระราชูปถัมภ์ฯ มาใช้ในการแสดงความสามารถทางวิชาการ

ข้อ ๒ เพื่อนำผลการแข่งขันของสมาชิกที่ผ่านสมรรถนะในระดับที่กำหนดโดยรวมไม่น้อยกว่า ๗๐ คะแนน สามารถนำไปปรับเทียบโอนกับมาตรฐานวิชาชีพในรายวิชาที่เกี่ยวข้องและสอดคล้องได้บางส่วนและหรือทั้งรายวิชา โดยขึ้นอยู่กับดุลยพินิจของสถานศึกษา

**ตอนที่ ๒**

**ผู้เข้าแข่งขัน**

ข้อ ๓ การสมัครเข้าแข่งขัน

๓.๑ การประชุมวิชาการองค์การเกษตรกรในอนาคตแห่งประเทศไทย ในพระราชูปถัมภ์ฯ ระดับหน่วย ให้สมาชิกที่ประสงค์จะเข้าแข่งขัน เขียนใบสมัคร ยื่นต่อครูที่ปรึกษาคณะกรรมการดำเนินการองค์การ ฯ ระดับหน่วย โดยมีสิทธิที่จะสมัคร เข้าแข่งขันได้ตามที่คณะกรรมการจัดการประชุมวิชาการองค์การเกษตรกรในอนาคตแห่งประเทศไทย ในพระราชูปถัมภ์ฯ ระดับหน่วยกำหนด

๓.๒ จำนวนผู้เข้าแข่งขันในระดับหน่วยในแต่ละทักษะให้มีจำนวนผู้เข้าแข่งขัน ไม่น้อยกว่า ๕ คน หรือ ๕ ทีม หรือตามความเห็นชอบของคณะกรรมการอำนวยการระดับหน่วย

๓.๓ การประชุมวิชาการองค์การเกษตรกรในอนาคตแห่งประเทศไทย ในพระราชูปถัมภ์ฯ ระดับภาคและชาติให้สมาชิกที่ได้รับสิทธิการเป็นตัวแทนของหน่วยหรือภาคเขียนใบสมัครการเข้าแข่งขันยื่นต่อครูที่ปรึกษาคณะกรรมการดำเนินงานองค์การเกษตรกรในอนาคตแห่งประเทศไทย ในพระราชูปถัมภ์ฯ ระดับหน่วยที่สังกัดโดยมีสิทธิที่จะเข้าแข่งขันได้เพียงบุคคลหรือทีมละ ๑ ทักษะเท่านั้น

๓.๔ ผู้ที่ได้อันดับ ๑ ในระดับหน่วยเป็นตัวแทนขององค์การเกษตรกรในอนาคตแห่งประเทศไทย ในพระราชูปถัมภ์ฯ หน่วยเข้าแข่งขันทักษะในงานประชุมวิชาการขององค์การเกษตรกรในอนาคตแห่งประเทศไทย ในพระราชูปถัมภ์ฯ ระดับภาคและผู้ที่ได้อันดับ ๑,๒ และ ๓ ในระดับภาค เป็นตัวแทนขององค์การเกษตรกรในอนาคตแห่งประเทศไทย ในพระราชูปถัมภ์ฯ ของภาคเข้าแข่งขันทักษะในงานประชุมวิชาการระดับชาติให้สมาชิกที่ได้รับสิทธิเป็นผู้แทนของหน่วย เขียนใบสมัครการเข้าแข่งขันยื่นต่อครูที่ปรึกษาคณะกรรมการดำเนินงานองค์การเกษตรกรในอนาคตแห่งประเทศไทย ในพระราชูปถัมภ์ฯ ระดับหน่วยที่สังกัดโดยมีสิทธิที่จะเข้าแข่งขันได้เพียงบุคคลหรือทีมละ ๑ ทักษะเท่านั้น

ข้อ ๔ คุณสมบัติของผู้เข้าแข่งขัน

๔.๑ สมาชิกที่เข้าแข่งขัน ต้องเป็นสมาชิกสามัญตามระเบียบสำนักงานคณะกรรมการการอาชีวศึกษา ว่าด้วยองค์การเกษตรกรในอนาคตแห่งประเทศไทย ในพระราชูปถัมภ์สมเด็จพระเทพรัตนราชสุดา ฯ สยามบรมราชกุมารี พ.ศ.๒๕๕๙ หมวด ๓ ข้อ ๑๓ (๑๓.๑) หมายถึงผู้ขึ้นทะเบียนเป็นนักเรียนนักศึกษา ที่กำลังศึกษาตามหลักสูตรของกระทรวงศึกษาธิการ ในสถานศึกษาที่จัดตั้งหน่วยองค์การเกษตรกรในอนาคตแห่งประเทศไทย ในพระราชูปถัมภ์ฯ

๔.๒ ในกรณีที่สมาชิกผู้ใด สมัครเข้าแข่งขันในการประชุมวิชาการองค์การเกษตรกรในอนาคตแห่งประเทศไทย ในพระราชูปถัมภ์ฯ แต่ละระดับ และพบว่ามีคุณสมบัติไม่ครบถ้วน ให้ยกเลิกผลการตัดสินและรางวัลที่ได้รับไปแล้วทุกระดับ และให้ระงับการร่วมแข่งขันที่กำลังแข่งขันหรือที่จะแข่งขันต่อไปของสมาชิกผู้นั้น

ข้อ ๕ สิทธิและหน้าที่ของผู้สมัครเข้าแข่งขันทักษะวิชาชีพฐานสมรรถนะ

๕.๑ ได้รับการพิจารณาให้เป็นผู้ร่วมการแข่งขัน ในการประชุมวิชาการองค์การเกษตรกรในอนาคตแห่งประเทศไทย ในพระราชูปถัมภ์ฯ ระดับหน่วย ตามที่สมัคร

๕.๒ ได้รับสิทธิเป็นตัวแทนไปร่วมการประชุมวิชาการ องค์การเกษตรกรในอนาคตแห่งประเทศไทย ในพระราชูปถัมภ์ฯ ระดับภาคหรือระดับชาติ

๕.๓ ได้รับการยกย่องเชิดชูเกียรติและได้รับเกียรติบัตรจากองค์การเกษตรกรในอนาคตแห่งประเทศไทย ในพระราชูปถัมภ์ฯ แต่ละระดับ เมื่อผ่านผลสัมฤทธิ์หรือมาตรฐานที่กำหนด

๕.๔ ตัวแทนของหน่วยที่เข้าแข่งขันระดับชาติ ได้รับการประเมินให้ผ่านการประเมินมาตรฐานวิชาชีพ ตามหลักสูตรและสาขาวิชาชีพที่เกี่ยวข้อง

๕.๕ ให้สมาชิกผู้เข้าแข่งขัน แต่งกายตามระดับของสมาชิก สมาชิกผู้เข้าแข่งขันต้องรายงานตัวต่อคณะกรรมการตัดสิน ก่อนเวลาการแข่งขันไม่น้อยกว่า ๑๐ นาที ณ สถานที่แข่งขันหรือสถานที่ ที่คณะกรรมการกำหนด หากสมาชิกผู้เข้าแข่งขันไปรายงานตัวช้ากว่ากำหนดดังกล่าว ให้อยู่ในดุลยพินิจของคณะกรรมการตัดสิน จะพิจารณาอนุญาตหรือไม่อนุญาต ให้เข้าแข่งขัน

๕.๖ ให้ผู้เข้าแข่งขันแสดงตน โดยบัตรประจำตัวนักเรียนนักศึกษา หรือบัตรประจำตัวประชาชนหรือบัตรประจำตัวสมาชิกองค์การเกษตรกรในอนาคตแห่งประเทศไทย ในพระราชูปถัมภ์ฯ ต่อคณะกรรมการตัดสิน เมื่อรายงานตัวเข้าแข่งขัน

**ตอนที่ ๓**

**การประกาศวิธีการตัดสิน การรายงานผลและประกาศผลการแข่งขัน**

ข้อ ๖ การประกาศวิธีการตัดสิน การรายงานผลและประกาศผลการแข่งขัน ให้ถือปฏิบัติตามวิธีการปฏิบัติขององค์การเกษตรกรในอนาคตแห่งประเทศไทย ว่าด้วยการประชุมวิชาการองค์การเกษตรกรในอนาคตแห่งประเทศไทย ในพระราชูปถัมภ์ฯ พ.ศ. ๒๕๖๒ ตอนที่ ๖ ข้อ ๒๕, ๒๖, ๒๗, ๒๙, ๓๑ และ ๓๒

**ตอนที่ ๔**

**หน้าที่ของหน่วยและของสถานที่จัดการประชุมวิชาการ อกท.**

ข้อ ๗ หน้าที่ของหน่วย

๗.๑ ให้นายทะเบียนการประชุมวิชาการองค์การเกษตรกรในอนาคตแห่งประเทศไทย ในพระราชูปถัมภ์ฯ ระดับหน่วย ระดับภาค ส่งรายชื่อผู้เข้าแข่งขันให้แก่หน่วยที่จะจัดการประชุมวิชาการ องค์การเกษตรกรในอนาคตแห่งประเทศไทย ในพระราชูปถัมภ์ฯ ในระดับภาคและระดับชาติ ภายในเวลาที่คณะกรรมการดำเนินการจัดการประชุมวิชาการองค์การเกษตรกรในอนาคตแห่งประเทศไทย ในพระราชูปถัมภ์ฯ ระดับนั้น ๆ กำหนด

๗.๒ ให้ครูที่ปรึกษาคณะกรรมการดำเนินงานองค์การเกษตรกรในอนาคตแห่งประเทศไทย ในพระราชูปถัมภ์ฯ ระดับหน่วย จัดส่งหรือนำส่งใบสมัครและค่าลงทะเบียนการแข่งขัน ต่อฝ่ายทะเบียนข้อมูลการประชุมวิชาการองค์การเกษตรกรในอนาคตแห่งประเทศไทย ในพระราชูปถัมภ์ฯ แต่ละระดับ ตามวัน เวลา และอัตราที่กำหนด

สำหรับค่าลงทะเบียนเมื่อนำจัดส่งหรือนำส่งแล้ว ให้เป็นสิทธิของสถานที่จัดการประชุมวิชาการองค์การเกษตรกรในอนาคตแห่งประเทศไทย ในพระราชูปถัมภ์ฯ ที่จะไม่คืนเมื่อผู้สมัครไม่ได้เข้าแข่งขันไม่ว่ากรณีใด ๆก็ตาม และผู้ที่ได้รับสิทธิในการเป็นตัวแทน แทนผู้ที่ไม่ได้เข้าแข่งขัน จะต้องสมัครและลงทะเบียนการแข่งขันใหม่

๗.๓ ในการประชุมวิชาการองค์การเกษตรกรในอนาคตแห่งประเทศไทย ในพระราชูปถัมภ์ฯ ระดับภาค เมื่อสมาชิกที่เป็นบุคคลหรือทีมของหน่วย ไม่สามารถเข้าร่วมการแข่งขันในระดับภาค ให้ดำเนินการตามวิธีการปฏิบัติขององค์การเกษตรกรในอนาคตแห่งประเทศไทย ในพระราชูปถัมภ์ฯ ว่าด้วยการประชุมวิชาการ พ.ศ. ๒๕๖๒ ตอนที่ ๔ ข้อ ๒๑, ๒๓ (๒๓.๑), (๒๓.๓)

๗.๔ ในการประชุมวิชาการองค์การเกษตรกรในอนาคตแห่งประเทศไทย ในพระราชูปถัมภ์ฯ ระดับชาติ เมื่อสมาชิกที่เป็นบุคคลหรือทีม ของหน่วยไม่สามารถเข้าร่วมการแข่งขันในระดับนั้น ๆ ได้ให้แจ้งต่อนายทะเบียนการประชุมวิชาการองค์การเกษตรกรในอนาคตแห่งประเทศไทย ในพระราชูปถัมภ์ฯ ระดับภาค เพื่อแจ้งให้บุคคลหรือทีมของหน่วยถัดไป เข้าร่วมการประชุมวิชาการแทนตามลำดับ ตามวิธีการปฏิบัติขององค์การเกษตรกรในอนาคตแห่งประเทศไทย ในพระราชูปถัมภ์ฯ ว่าด้วยการประชุมวิชาการองค์การเกษตรกรในอนาคตแห่งประเทศไทย ในพระราชูปถัมภ์ฯ พ.ศ. ๒๕๖๒ ตอนที่ ๔ ข้อ ๒๒, ๒๓ (๒๓.๒) (๒๓.๓)

๗.๕ ในกรณีที่มีความประสงค์ที่จะยื่นอุทธรณ์เกี่ยวกับการแข่งขัน ให้ดำเนินการตามหลักเกณฑ์การยื่นอุทธรณ์ผลการตัดสิน การประกวด แสดงและแข่งขันประกอบวิธีการปฏิบัติว่าด้วยการประชุมวิชาการองค์การเกษตรกรในอนาคตแห่งประเทศไทย ในพระราชูปถัมภ์ฯ พ.ศ. ๒๕๔๘

### **ตอนที่ ๕**

## ทักษะ กติกาแข่งขันและการตัดสิน

ข้อ ๘ กิจกรรมการแข่งขันทักษะวิชาชีพฐานสมรรถนะ ระดับประกาศนียบัตรวิชาชีพ สาขาบริหารธุรกิจ มีจำนวน ๒ทักษะ คือ

๘.๑ ทักษะพิมพ์ดีดด้วยคอมพิวเตอร์

๘.๒ ทักษะการสร้างสื่อสิ่งพิมพ์

ข้อ ๙ กติกาการแข่งขันและการตัดสิน

๙.๑ ทักษะพิมพ์ดีดด้วยคอมพิวเตอร์

๙.๑.๑ วัตถุประสงค์ เพื่อให้สมาชิก อกท. มีสมรรถนะ ดังนี้

๑) พิมพ์ดีดด้วยคอมพิวเตอร์ภาษาไทยและพิมพ์ดีดคอมพิวเตอร์ภาษาอังกฤษตามหลักการพิมพ์ดีดได้

๒) พัฒนาความเร็ว ความแม่นยำ ในการพิมพ์ดีดคอมพิวเตอร์ภาษาไทยและพิมพ์ดีดคอมพิวเตอร์ภาษาอังกฤษ เพื่อนำมาประยุกต์ใช้ในงานอาชีพ

๙.๑.๒ กติกาการแข่งขัน

๑) จำนวนสมาชิกผู้เข้าแข่งขัน หน่วยละ ๑ คน

๒) ใช้เวลาในการแข่งขัน ๒ ชั่วโมง

๓) รายการแข่งขันแบ่งออกเป็น ๒ ส่วน

ส่วนที่ ๑ พิมพ์ดีดภาษาไทยด้วยคอมพิวเตอร์ จับเวลาในการพิมพ์ ๑๐ นาที

ส่วนที่ ๒ พิมพ์ดีดภาษาอังกฤษด้วยคอมพิวเตอร์ จับเวลาในการพิมพ์ ๑๐ นาที

๙.๑.๓ วัสดุอุปกรณ์ที่ใช้ในการแข่งขัน

๑) ให้คณะกรรมการฝ่ายจัดการแข่งขันทักษะเตรียมวัสดุอุปกรณ์ ไว้ให้พอกับจำนวนผู้เข้าแข่งขัน ดังต่อไปนี้

๑.๑) เครื่องคอมพิวเตอร์ PC ๑ ชุด ต่อ ๑ หน่วย (คอมพิวเตอร์เครื่องสำรอง จำนวน ๑ ชุดต่อการแข่งขันหนึ่งทักษะ)

๑.๒) โปรแกรม

๑.๒.๑) โปรแกรมระบบปฏิบัติการ Windows 10

๑.๒.๒) โปรแกรม Microsoft Office 2013

๑.๓) อุปกรณ์ที่จำเป็นที่ใช้ในการแข่งขัน เช่น กระดาษ A4 , อุปกรณ์สำนักงาน, ป้ายชื่อหน่วย, ปลั๊กไฟฟ้า ฯลฯ

๑.๔) ป้ายปิดประกาศผลงาน

๑.๕) ทะเบียนรับและส่งคืนอุปกรณ์การแข่งขันที่ผู้เข้าแข่งขันส่งมอบ

๒) ให้ผู้เข้าแข่งขันจัดเตรียมวัสดุอุปกรณ์ในการแข่งขันดังนี้

๒.๑) เครื่องพิมพ์+Driver

๒.๒). เครื่องสำรองไฟ

๒.๓). แป้นพิมพ์คอมพิวเตอร์ (กรณีต้องการใช้แป้นพิมพ์ที่ใช้ฝึกการแข่งขัน อนุญาตให้ผู้เข้าแข่งขันสามารถนำแป้นพิมพ์มาเองได้)

๙.๑.๔ วิธีการแข่งขัน

ให้แข่งขันพิมพ์ดีดภาษาไทยเป็นลำดับที่หนึ่งและพิมพ์ดีดภาษาอังกฤษเป็นลำดับที่สอง โดยเว้นระยะเวลา ตามที่คณะกรรมการฝ่ายจัดการแข่งขัน และคณะกรรมการตัดสิน พิจารณาเห็นชอบร่วมกัน

๑) ใช้เวลาในการจับเวลาการแข่งขัน ๑๐ นาที ต่อ ๑ ครั้ง

๒) รูปแบบตัวอักษร

-ภาษาไทยใช้ TH Sarabun PSK ขนาดตัวอักษร ๑๖ พอยต์

-ภาษาอังกฤษใช้ Times New Roman ขนาดตัวอักษร ๑๖ พอยต์

๓) การตั้งค่าหน้ากระดาษหน้าบน - ล่าง , ซ้าย - ขวา ๑ นิ้ว

๔) เมื่อหมดเวลาการจับเวลาแข่งขัน (๑๐ นาที) ผู้เข้าแข่งขันต้องพิมพ์ผลงานที่พิมพ์ลงในกระดาษ A4 ที่คณะกรรมการแจกให้

๕) คณะกรรมการจะตรวจผลงานจากผลงานที่ผู้แข่งขันพิมพ์ลงในกระดาษ A4 ที่คณะกรรมการแจกให้

๖) ข้อสอบที่ใช้ในการแข่งขันพิมพ์ด้วยเครื่องคอมพิวเตอร์

- พิมพ์ดีดไทย รูปแบบอักษร TH Sarabun PSK ขนาดตัวอักษร ๑๖ พอยต์ จำนวน ๒ หน้ากระดาษ A4 ตั้งค่าหน้ากระดาษ บน - ล่าง , ซ้าย - ขวา ๑ นิ้ว

- พิมพ์ดีดอังกฤษ รูปแบบอักษร Time New Roman ขนาดตัวอักษร ๑๖ พอยต์ จำนวน ๒ หน้ากระดาษ A4 ตั้งค่าหน้ากระดาษ บน - ล่าง , ซ้าย - ขวา ๑ นิ้ว

๗) รูปแบบการพิมพ์

๗.๑) พิมพ์ตามแบบ วรรคต่อวรรค บรรทัดต่อบรรทัด หน้าต่อหน้า

๗.๒) การย่อหน้าให้ใช้ ๕ ตัวอักษรเสมอ และการนับจำนวนดีดของแต่ละย่อหน้าให้นับเพียง ๑ ดีด ยกเว้นย่อหน้าแรกของการพิมพ์จับเวลาไม่นับจำนวนดีด

๗.๓) ใช้ระยะบรรทัดคู่ (๒) ทุก ๆ บรรทัดที่เว้นระยะผิดให้นับเป็นคำผิดบรรทัดละ ๑ แห่ง

๗.๔) การพิมพ์ข้ามบรรทัด การพิมพ์ข้ามบรรทัดหนึ่งบรรทัดใดถ้ามิได้กลับมาพิมพ์บรรทัดที่ข้ามทันทีให้นับเป็นคำผิดทุก ๆ คำ แต่ถ้ากลับมาพิมพ์บรรทัดที่ข้ามใหม่ให้ถือเป็นคำผิด ๑ คำ เช่น พิมพ์บรรทัดที่ ๑ แล้วข้ามไปบรรทัดที่ ๒ ไปพิมพ์บรรทัดที่ ๓ ต้องพิมพ์บรรทัดที่ ๓ จนจบ และย้อนกลับมาพิมพ์บรรทัดที่ ๒ ทันที และถ้าในบรรทัดที่พิมพ์ใหม่มีคำผิด ถือเป็นคำผิดทุกคำ

๗.๕) การพิมพ์ซ้ำบรรทัดเดิมทั้งบรรทัด ให้นับเป็นคำผิด ๑ คำ และถ้าข้อความบรรทัดที่พิมพ์ซ้ำมีคำผิด ให้นับเป็นคำผิดทุก ๆ คำ

๗.๖) การพิมพ์ เกิน ตก หรือผิด ให้นับเป็นคำผิดทุก ๆ คำ

๗.๗) การพิมพ์สลับกันให้ถือเป็นคำผิด เช่น “บ้านนอก” พิมพ์เป็น “นอกบ้าน” ให้ถือเป็นคำผิด ๑ คำ

๘) การคิดคำสุทธิ

๘.๑) การนับจำนวนดีด การนับคำภาษาไทย นับ ๔ ดีด เป็น ๑ คำ การนับคำภาษาอังกฤษนับ ๕ ดีดเป็น ๑ คำ

๘.๒) การคิดคำสุทธิ ให้ใช้หลักดังนี้ นับทุกดีดทุกตัวอักษร วรรณยุกต์ เครื่องหมาย ตลอดจนวรรคตอน ภาษาไทยหารด้วย ๔ ภาษาอังกฤษหารด้วย ๕ ลบด้วยจำนวนคำผิดที่คูณด้วย ๑๐ และหารด้วยเวลาที่พิมพ์ (ใช้ทศนิยม ๒ ตำแหน่ง) เป็นคำสุทธิ

๙.๑.๕ การตัดสินและแบบการให้คะแนน

๑) ให้คณะกรรมการตัดสินนำคะแนนพิมพ์ดีดภาษาไทยและคะแนนพิมพ์ดีดภาษาอังกฤษมารวมกัน แล้วจัดอันดับของผู้เข้าแข่งขันทุกคน ผู้ที่ได้อันดับที่น้อยที่สุด เป็นผู้ชนะการแข่งขันตามลำดับ

๒) กรณีที่ผู้เข้าแข่งขัน ได้คะแนนเท่ากันให้คณะกรรมการตัดสินจัดลำดับจากผู้ที่ได้คะแนนพิมพ์ดีดไทยมากกว่า

๓) ประกาศผลตามระดับผลสัมฤทธิ์ของผู้ที่ผ่านเกณฑ์ และจัดมอบเกียรติบัตรให้ผู้ที่ผ่านเกณฑ์ โดยแยกเป็นพิมพ์ดีดไทย และอังกฤษ ดังนี้

* ระดับดีมาก (มาตรฐานเหรียญทอง) คะแนน ๘๐-๑๐๐
* ระดับดี (มาตรฐานเหรียญเงิน) คะแนน ๗๐-๗๙
* ระดับพอใช้/ปานกลาง (มาตรฐานเหรียญทองแดง) คะแนน ๖๐-๖๙

หมายเหตุ กรณีมีจุดทศนิยม ให้ใช้ทศนิยมสองตำแหน่ง และเศษเกิน .๕๐ ปัดเศษเป็นจำนวนเต็ม ถ้าน้อยกว่า .๕๐ ปัดทิ้ง ถ้ากรรมการใช้โปรแกรมสำเร็จรูปมาช่วยในการคำนวณให้คำนึงถึงการปัดจุดทศนิยมด้วย

แบบฟอร์มการให้คะแนนการแข่งขันทักษะพิมพ์ดีดไทยด้วยคอมพิวเตอร์

งานประชุมวิชาการ อกท. ระดับ……….ครั้งที่………วันที่……………..…

สถานที่……………………

ชื่อสมาชิกเข้าแข่งขัน………………………………..……………

หน่วย……………………………….

|  |  |  |  |
| --- | --- | --- | --- |
| ลำดับที่ | เกณฑ์การให้คะแนน | คะแนน | คะแนนที่ได้ |
| ๑. | การพัฒนาความเร็วและความแม่นยำ (๑๐๐ คะแนน) | ๑๐๐ |  |
|  | ๑.๑ จำนวนดีดที่พิมพ์ได้ทั้งหมด = ดีด |  |  |
|  | ๑.๒ จำนวนดีดทั้งหมด หารด้วย ๔ = คำ |  |  |
|  | ๑.๓ จำนวนคำผิดทั้งหมด คูณ ด้วย ๑๐ = คำ |  |  |
|  | ๑.๔ นำ ข้อ ๑.๒ ลบด้วย ข้อ ๑.๓ = คำ |  |  |
|  | ๑.๕ นำผลลัพธ์ จาก ข้อ ๑.๔ หารด้วยเวลา (๑๐ นาที) = คำต่อนาที |  |  |
| ๒. | กำหนดคะแนนจากคำสุทธิ ๓๕ คำต่อนาทีเท่ากับคะแนน ๑๐๐ คะแนน เช่น คำสุทธิ ๒๘ คำ ต่อ นาที = ๒๘/๓๕\*๑๐๐ = ๘๐ คะแนน |  |  |
|  | รวมคะแนน | ๑๐๐ |  |

ลงชื่อ………………………………………..กรรมการ

(………………………………………)

แบบฟอร์มการให้คะแนนการแข่งขันทักษะพิมพ์ดีดภาษาอังกฤษด้วยคอมพิวเตอร์

งานประชุมวิชาการ อกท. ระดับ……….ครั้งที่………วันที่……………..…

สถานที่……………………

ชื่อสมาชิกเข้าแข่งขัน………………………………..……………

หน่วย……………………………….

|  |  |  |  |
| --- | --- | --- | --- |
| ลำดับที่ | เกณฑ์การให้คะแนน | คะแนน | คะแนนที่ได้ |
| ๑. | การพัฒนาความเร็วและความแม่นยำ (๑๐๐ คะแนน) | ๑๐๐ |  |
|  | ๑.๑ จำนวนดีดที่พิมพ์ได้ทั้งหมด = ดีด |  |  |
|  | ๑.๒ จำนวนดีดทั้งหมด หารด้วย ๔ = คำ |  |  |
|  | ๑.๓ จำนวนคำผิดทั้งหมด คูณ ด้วย ๑๐ = คำ |  |  |
|  | ๑.๔ นำ ข้อ ๑.๒ ลบด้วย ข้อ ๑.๓ = คำ |  |  |
|  | ๑.๕ นำผลลัพธ์ จาก ข้อ ๑.๔ หารด้วยเวลา (๑๐ นาที) = คำต่อนาที |  |  |
| ๒. | กำหนดคะแนนจากคำสุทธิ ๔๐ คำต่อนาทีเท่ากับคะแนน ๑๐๐ คะแนน เช่น คำสุทธิ ๓๐ คำ ต่อ นาที = ๓๐/๔๐\*๑๐๐ = ๗๕ คะแนน |  |  |
|  | รวมคะแนน | ๑๐๐ |  |

ลงชื่อ………………………………………..กรรมการ

(………………………………………)

๙.๒ ทักษะการสร้างสื่อสิ่งพิมพ์

๙.๒.๑ วัตถุประสงค์ เพื่อให้สมาชิก อกท. มีสมรรถนะ ดังนี้

๑) สร้างสื่อสิ่งพิมพ์ตามหลักการออกแบบสื่อสิ่งพิมพ์ได้

๒) สรุปสาระสำคัญจากเนื้อหา มาบูรณาการสร้างสรรค์ชิ้นงาน ตามแผนงานที่วางไว้

๓) สามารถออกแบบและสร้างสื่อสิ่งพิมพ์ต่าง ๆ โดยใช้โปรแกรมสำเร็จรูป

๙.๒.๒ กติกาการแข่งขัน

๑) จำนวนสมาชิกผู้เข้าแข่งขัน หน่วยละ ๑ คน

๒) ใช้เวลาในการแข่งขัน ๒ ชั่วโมง (ถ้ามีการสืบค้นข้อมูลจากอินเตอร์เน็ตให้เพิ่มเวลาอีก ๑ ชั่วโมง)

๓) รายการแข่งขันแบ่งออกเป็น ๒ แบบ

แบบที่ ๑ สร้างสื่อสิ่งพิมพ์แบบแผ่นพับ

แบบที่ ๒ สร้างสื่อสิ่งพิมพ์แบบจุลสาร

ให้คณะกรรมการออกข้อสอบแบบสื่อสิ่งพิมพ์ทั้งสองแบบ และมอบให้กรรมการฝ่ายจัดการแข่งขันทำการจับฉลากว่าได้สร้างสื่อสิ่งพิมพ์แบบใดต่อหน้าผู้เข้าแข่งขันทุกหน่วย

๙.๒.๓ วัสดุอุปกรณ์ที่ใช้ในการแข่งขัน

๑) ให้คณะกรรมการฝ่ายจัดการแข่งขันทักษะเตรียมวัสดุอุปกรณ์ ไว้ให้พอกับจำนวนผู้เข้าแข่งขัน ดังต่อไปนี้

๑.๑) เครื่องคอมพิวเตอร์ PC ๑ ชุด ต่อ ๑ หน่วย (คอมพิวเตอร์เครื่องสำรอง จำนวน ๑ ชุดต่อการแข่งขันหนึ่งทักษะ)

๑.๒) โปรแกรม

๑.๒.๑) โปรแกรมระบบปฏิบัติการ Windows 10

๑.๒.๒) โปรแกรม Microsoft Office 2013

๑.๒.๓) โปรแกรม Photoshop CS 5

๑.๒.๔) โปรแกรม Photoscaps

๑.๓) อุปกรณ์ที่จำเป็นที่ใช้ในการแข่งขัน เช่น กระดาษ A4 , อุปกรณ์สำนักงาน, ป้ายชื่อหน่วย, ปลั๊กไฟฟ้า ฯลฯ

๑.๔) ป้ายปิดประกาศผลงาน

๑.๕) ทะเบียนรับและส่งคืนอุปกรณ์การแข่งขันที่ผู้เข้าแข่งขันส่งมอบ

๒) ให้ผู้เข้าแข่งขันจัดเตรียมวัสดุอุปกรณ์ในการแข่งขันดังนี้

๒.๑) เครื่องพิมพ์+Driver

๒.๒.) เครื่องสำรองไฟ

๙.๒.๔ วิธีการแข่งขัน

๑) ให้ผู้เข้าแข่งขันสร้างสื่อสิ่งพิมพ์ตามรูปแบบที่คณะกรรมการฝ่ายจัดการแข่งขันจับฉลากได้ ภายในเวลาที่กำหนด

๒) ผู้เข้าแข่งขันต้องสั่งพิมพ์ชิ้นงานภายในระยะเวลาที่แข่งขัน

๙.๒.๕ การตัดสิน และแบบการให้คะแนน

๑) ตัดสินจากผลงานที่ออกจากเครื่องพิมพ์เท่านั้น

๒) ตัดสินและให้คะแนนการแข่งขัน จากเกณฑ์ ดังต่อไปนี้

๒.๑) เนื้อหา ๔๐ คะแนน

๒.๒) รูปภาพ ๒๐ คะแนน

๒.๓) คุณภาพงาน ๓๐ คะแนน

๒.๔) เวลา ๑๐ คะแนน

รวม ๑๐๐ คะแนน

๓) ให้กรรมการตัดสิน นำคะแนนดิบมารวมกัน และจัดอันดับของผู้เข้าแข่งขันทุกคน และให้นำอันดับที่ของคณะกรรมการมารวมกัน ผู้ที่ได้ผลรวมอันดับที่น้อยที่สุดเป็นผู้ชนะการแข่งขันตามลำดับ

๔) ประกาศผลตามระดับผลสัมฤทธิ์ของผู้ที่ผ่านเกณฑ์ และจัดมอบเกียรติบัตรให้ผู้ที่ผ่านเกณฑ์ ดังนี้

- ระดับดีมาก (มาตรฐานเหรียญทอง) คะแนน ๘๐-๑๐๐

- ระดับดี (มาตรฐานเหรียญเงิน) คะแนน ๗๐-๗๙

- ระดับพอใช้/ปานกลาง (มาตรฐานเหรียญทองแดง) คะแนน ๖๐-๖๙

หมายเหตุ กรณีมีจุดทศนิยม ให้ใช้ทศนิยม ๒ ตำแหน่ง และเศษเกิน ๐.๕๐ ให้ปัดเศษขึ้น ถ้าน้อยกว่า ๐.๕๐ ให้ปัดทิ้ง ถ้ากรรมการใช้โปรแกรมสำเร็จรูปมาช่วยในการคำนวณ ให้คำนึงถึงการปัดจุดทศนิยมด้วย

๕) การให้คะแนนการแข่งขันทักษะการสร้างสื่อสิ่งพิมพ์ ตามแบบฟอร์มที่กำหนด

แบบฟอร์มการให้คะแนนการแข่งขันทักษะการสร้างสื่อสิ่งพิมพ์ สาขาบริหารธุรกิจ

#### งานประชุมวิชาการ อกท. ระดับ……….ครั้งที่………วันที่………..…สถานที่…………………

#### ชื่อสมาชิกเข้าแข่งขัน…………………….……………หน่วย……………………………….

|  |  |  |  |
| --- | --- | --- | --- |
| ลำดับที่ | เกณฑ์การให้คะแนน | คะแนนเต็ม | คะแนนที่ได้ |
| ๑. | เนื้อหา (๔๐ คะแนน) |  |  |
|  | ๑.๑ ความถูกต้องสมบูรณ์ของเนื้อหา | ๑๐ |  |
|  | ๑.๒ การเน้นความสำคัญของข้อความ | ๕ |  |
|  | ๑.๓ การจัดรูปแบบตัวอักษร | ๑๐ |  |
|  | ๑.๔ การพิมพ์อักขระ (พิมพ์ผิดหักคำละ ๑ คะแนน) | ๑๕ |  |
| ๒. | รูปภาพ (๒๐ คะแนน) |  |  |
|  | ๒.๑ การใช้ภาพสอดคล้องกับเนื้อหา | ๑๐ |  |
|  | ๒.๒ คุณภาพของรูปภาพ ที่นำมาใช้ | ๑๐ |  |
| ๓. | คุณภาพของงาน (๓๐ คะแนน) |  |  |
|  | ๓.๑ รูปแบบของงาน | ๑๐ |  |
|  | ๓.๒ ความประณีต | ๕ |  |
|  | ๓.๓ ความน่าสนใจ | ๑๐ |  |
|  | ๓.๔ ความสะอาดเรียบร้อย | ๕ |  |
| ๔. | เวลา (๑๐ คะแนน) |  |  |
|  | (เสร็จทันเวลา เมื่อหมดเวลาแล้ว งานไม่เสร็จให้ทำต่ออีก ๑๐ นาที |  |  |
|  | โดยให้ตัดคะแนนนาทีละ ๑ คะแนน และเมื่อหมดเวลา ๑๐ นาที ให้สิ้นสุดการสร้างผลงาน) | ๑๐ |  |
|  | รวมคะแนน | ๑๐๐ |  |

# ลงชื่อ……………………………………กรรมการ

(………………………………………)

**ตอนที่ ๖**

**คณะกรรมการการแข่งขันทักษะวิชาชีพ**

**ข้อ ๑๐ คณะกรรมการการแข่งขันทักษะวิชาชีพ ประกอบด้วย**

**๑๐.๑ คณะกรรมการจัดการแข่งขัน** กำหนดให้องค์การเกษตรกรในอนาคตแห่งประเทศไทย ในพระราชูปถัมภ์ฯ แต่ละระดับแต่งตั้งคณะกรรมการดังนี้

๑๐.๑.๑ การประชุมวิชาการองค์การเกษตรกรในอนาคตแห่งประเทศไทย ในพระราชูปถัมภ์ฯ ระดับหน่วย ประกอบด้วย ครู อาจารย์ของหน่วยหรือบุคคลภายนอก รวมทั้งสิ้นไม่น้อยกว่า ๓ คน

๑๐.๑.๒ การประชุมวิชาการองค์การเกษตรกรในอนาคตแห่งประเทศไทย ในพระราชูปถัมภ์ฯ ระดับภาค ประกอบด้วย ครู อาจารย์ของหน่วยต่าง ๆ ในภาคหรือบุคคลภายนอก และครู อาจารย์ ของหน่วยที่จัดการประชุมวิชาการ จำนวน ๑ คน เป็นกรรมการ รวมทั้งสิ้นไม่น้อยกว่า ๔ คน

๑๐.๑.๓ การประชุมวิชาการองค์การเกษตรกรในอนาคตแห่งประเทศไทย ในพระราชูปถัมภ์ฯ ระดับชาติ ประกอบด้วย ครู อาจารย์ ของหน่วยจากภาคต่าง ๆ หรือบุคคล ภายนอก ภาคละ ๒ คน และครู อาจารย์ ของหน่วยที่จัดการประชุมวิชาการ จำนวน ๑ คน เป็นกรรมการ รวมทั้งสิ้นไม่น้อยกว่า ๙ คน

**๑๐.๒ คณะกรรมการ ตัดสิน** กำหนดให้องค์การเกษตรกรในอนาคตแห่งประเทศไทย ในพระราชูปถัมภ์ฯ แต่ละระดับแต่งตั้งคณะกรรมการดังนี้

๑๐.๒.๑ การประชุมวิชาการองค์การเกษตรกรในอนาคตแห่งประเทศไทย ในพระราชูปถัมภ์ฯ ระดับหน่วยประกอบด้วยครูอาจารย์ของหน่วยหรือบุคคลภายนอกรวมทั้งสิ้นไม่น้อยกว่า ๓ คนต่อทักษะ

๑๐.๒.๒ การประชุมวิชาการองค์การเกษตรกรในอนาคตแห่งประเทศไทย ในพระราชูปถัมภ์ฯ ระดับภาค ประกอบด้วยครู อาจารย์ของหน่วยต่างๆ ในภาคหรือบุคคลภายนอกรวมทั้งสิ้นไม่น้อยกว่า ๔ คนต่อทักษะ

๑๐.๒.๓ การประชุมวิชาการองค์การเกษตรกรในอนาคตแห่งประเทศไทย ในพระราชูปถัมภ์ฯ ระดับชาติ ประกอบด้วย ครู อาจารย์ของหน่วยจากภาคต่างๆ อย่างน้อยภาคละ ๑ คนหรือบุคคลภายนอกรวมทั้งสิ้นไม่น้อยกว่า ๔ คนต่อทักษะ

**๑๐.๓ คณะกรรมการจัดเตรียมสถานที่ วัสดุ อุปกรณ์การแข่งขัน**

๑๐.๓.๑ การประชุมวิชาการองค์การเกษตรกรในอนาคตแห่งประเทศไทย ในพระราชูปถัมภ์ฯ ระดับหน่วย ประกอบด้วย ครู อาจารย์ของหน่วยที่จัดการประชุมวิชาการ

๑๐.๓.๒ การประชุมวิชาการองค์การเกษตรกรในอนาคตแห่งประเทศไทย ในพระราชูปถัมภ์ฯ ระดับภาค ประกอบด้วย ครู อาจารย์ของหน่วยที่จัดการประชุมวิชาการ

๑๐.๓.๓ การประชุมวิชาการองค์การเกษตรกรในอนาคตแห่งประเทศไทย ในพระราชูปถัมภ์ฯ ระดับชาติ ประกอบด้วย ครู อาจารย์ของหน่วยที่จัดการประชุมวิชาการ

**ข้อ ๑๑ หน้าที่ความรับผิดชอบของคณะกรรมการจัดการแข่งขันทักษะวิชาชีพ**

๑๑.๑ จัดทำกำหนดการแข่งขันทักษะวิชาชีพ

๑๑.๒ พิจารณาและเสนอแต่งตั้งคณะกรรมการตัดสินทักษะวิชาชีพต่อประธานกรรมการอำนวยการองค์การเกษตรกรในอนาคตแห่งประเทศไทย ในพระราชูปถัมภ์ฯ ระดับที่เกี่ยวข้อง

๑๑.๓ ประสานและดูแล การจัดเตรียมสถานที่แข่งขันทักษะวิชาชีพ

๑๑.๔ ประสานและดูแลการจัดเตรียมวัสดุอุปกรณ์ที่ใช้ในการแข่งขัน

๑๑.๕ จัดทำเอกสาร แบบเอกสารต่าง ๆ ที่ใช้ในการแข่งขันทักษะวิชาชีพ

๑๑.๖ กำหนดแนวทาง แบบหรือรูปแบบต่าง ๆ ที่ต้องกำหนดขึ้นตามรายละเอียดการแข่งขัน และแจ้งให้คณะกรรมการตัดสินและผู้เข้าแข่งขันทราบ

๑๑.๗ กำกับดูแล อำนวยความสะดวก แก้ไขปัญหาอุปสรรค การจัดการและการแข่งขันทักษะวิชาชีพ

๑๑.๘ ตรวจสอบความถูกต้องและอนุมัติผลการตัดสินของคณะกรรมการ ตัดสิน

๑๑.๙ ดำเนินการตัดสินชี้ขาดด้วยความยุติธรรมเมื่อมีการอุทธรณ์ผลการแข่งขัน

๑๑.๑๐ ประเมินผลการจัดการแข่งขันทักษะวิชาชีพ และสรุปรายงานผลตามลำดับชั้น

**ข้อ ๑๒ หน้าที่ความรับผิดชอบของคณะกรรมการ ตัดสินการแข่งขันทักษะวิชาชีพ**

๑๒.๑ ศึกษาทำความเข้าใจกติกา วิธีการแข่งขัน เกณฑ์การตัดสิน ทักษะวิชาชีพที่ได้รับการแต่งตั้งให้เป็นกรรมการตัดสิน

๑๒.๒ ตรวจสอบความพร้อมการแข่งขันในทักษะที่รับผิดชอบ

๑๒.๓ รับลงทะเบียนรายงานตัวผู้เข้าแข่งขันตามกำหนดเวลา

๑๒.๔ ประชุมชี้แจงผู้เข้าแข่งขันเพื่อให้เกิดความชัดเจนในการแข่งขัน

๑๒.๕ ตรวจสอบการแข่งขันให้เป็นไปตามกติกา และทำการตัดสินด้วยความยุติธรรม

๑๒.๖ ปิดประกาศวิธีการตัดสิน ผลการตัดสิน และจัดแสดงผลงานกิจกรรม ณ สถานที่จัดกิจกรรมและรายงานผลให้ฝ่ายทะเบียนข้อมูลการประชุมวิชาการฯ ระดับนั้นทราบ

๑๒.๗ เสนอแนะเพื่อแก้ไขปัญหาอุปสรรคต่าง ๆ ในการจัดการแข่งขันและการตัดสิน

**ตอนที่ ๗**

**การใช้และการแก้ไขรายละเอียดกิจกรรมการแข่งขันทักษะวิชาชีพ**

ข้อ ๑๓ การกำหนดจำนวนทักษะวิชาชีพที่จะเข้าแข่งขันให้เป็นไปตามมติของคณะกรรมการอำนวยการองค์การเกษตรกรในอนาคตแห่งประเทศไทย ในพระราชูปถัมภ์ฯแต่ละระดับ

ข้อ ๑๔ ถ้ากรรมการอำนวยการองค์การเกษตรกรในอนาคตแห่งประเทศไทย ในพระราชูปถัมภ์ฯระดับนั้น ๆ เห็นว่าให้ยกเว้นการแข่งขันส่วนใดส่วนหนึ่งของการแข่งขันทักษะให้คิดคะแนนเต็มใหม่โดยตัดส่วนที่ยกเว้นออกไป

ข้อ ๑๕ การเปลี่ยนแปลงแก้ไขรายละเอียดการแข่งขันทักษะวิชาชีพสาขานี้ ให้เป็นไปตามมติเสียงข้างมากของที่ประชุมคณะกรรมการองค์การเกษตรกรในอนาคตแห่งประเทศไทย ในพระราชูปถัมภ์ฯระดับชาติ

ข้อ ๑๖ ให้ใช้รายละเอียด การแข่งขันทักษะวิชาชีพ สาขานี้ตั้งแต่ปีการศึกษา ๒๕๖๒ เป็นต้นไป

ประกาศ ณ วันที่ ๓๐ เดือน เมษายน พ.ศ. ๒๕๖๒

(นายประเวศ วรางกูร)

ประธานกรรมการอำนวยการ องค์การเกษตรกรในอนาคตแห่งประเทศไทย

ในพระราชูปถัมภ์ฯ ระดับชาติ ประจำปีการศึกษา ๒๕๖๐- ๒๕๖๑